November 10, 2019 Abdirashid Mohamud "SHarDinHO" Comments Off on Wararkii Ugu Danbeeyay Suuqa Kala Iibsiga Ciyaartoyda Ee Ay Qoreen Wargeysyada Yurub Maanta Oo Axad Ah.\nArsenal ayaa wadahadal la galeysa tababarahii hore Spain & Barcelona Luis Enrique iyagoo ka doonaya inuu badal u noqdo tababare Unai Emery. (El Confidential)\nMan United ayaa markaan safka hore uga jirta loolanka loogu jiro saxiixa xiddigoodii hore Wilfried Zaha, waxeyna doonayaan iney 27-jirkaan mar kale keenaan Old Trafford. (The Sun)\nGoolhayaha Arsenal ee Bernd Leno ayaa bartilmaameed koowaad u ah kooxda Bayern Munich, waxeyna doonayaan inuu badal fiican u noqdo Manuel Neuer. (The Sun)\nTottenham Hotspur oo diyaar u ah iney dalab 50 Malyan oo Pound ka gudbiyaan Memphis Depay, waana xiddig sanadkii 2017 ka tagay Man United kuna biiray Lyon. (Mirror)\nChelsea ayaa la filayaa in suuqa kala iibsiga ciyaartoyda January loo fasaxo, waxeyna bartilmaameed koowaad ka dhiganayaan 24-jirka reer Serbia Sergej Milinkovic-Savic kana tirsan kooxda SS Lazio. (Mirror)\nChelsea ayaa ka dooneysa kaliya 5 Malyan oo Pound koox walba oo dooneysa saxiixa Olivier Giroud oo 33-jir ah marka la gaaro January. (Express)\nParis Saint Germain ayaa si hordhac ah ula xiriirtay wakiilada 20-jirkooda Kylian Mbappe si xiddigaan uu heshiis kordhin kooxda ugu sameeyo, balse wali dalab rasmi ah looma gudbin. (L’Equipe)\nTababare Jurgen Klopp ayaa diiday in 30-jirkiisa daafaca kaga ciyaara Dejan Lovren uu kooxda isaga tago bisha January. (Football Insider)\nJuventus ayaa laga yaabaa iney Man United u gudbiso dalab afar ciyaartoy ah oo ay kaga badalanayaan Paul Pogba, The Old Lady waxey diyaar la tahay Mandzukic, Rugani, Matuidi iyo Emre Can kuwaas oo aan boos joogto ah ka heysan kooxda. (Tuttosport)


Wiil Dhalinyaro ah oo Qoorta ka Jaray nin Macalin ah oo ku Gefay Nebi Maxamed NNKH | Allgalgaduud.Com\nHome Dhacdooyinka Todobaadka Wiil Dhalinyaro ah oo Qoorta ka Jaray nin Macalin ah oo ku...\nWiil Dhalinyaro ah oo Qoorta ka Jaray nin Macalin ah oo ku Gefay Nebi Maxamed NNKH\nNin la sheegay in uu ahaa Macalin ayaa dhintay kadib markii madaxa looga jaray banaanka magaalada Paris ee xarunta dalka Faransiiska. Dacwad oogayaasha howlgalka la dagaalanka argagixisada ee Faransiiska ayaa kiiskan baaraya. Ninka lagu tuhunsan yahay inuu falka gaystay oo ahaa nin 18 jir ayay boolisku toogteen. Habeenkii Sabtida, ayaa boolisku qabteen ilaa afar qof oo kiiskan lala xiriirinaayo.\nDhacdadan ayaa dhacday qiyaastii Shantii galabnimo ee maalintii jimcada meel u dhow iskuul ku yaal xaafada Conflans Sainte-Honorine ee waqooyi galbeed ee Paris.\nNinka lagu tuhunsan yahay inuu falka geystay, oo sida ay sheegtay warbaahinta Faransiisku ahaa 18 sano jir, ayaa boolisku isku dayeen in ay qabtaan laakiin waxa uu booliska ugu hajnabey midndi Booliska ayaa toogtay wuuna dhintay.\nDambiga waxaa loo baarayaa inuu yahay “dil lala xiriirinayo urur argagixiso”, sida ay sheegtay waaxda la dagaalanka argagixisada ee dacwad oogaha Faransiiska.\nSida lagu sheegay warbixino aan la hubin oo loo diray Jariidada Le Parisien, macalinka qoorta laga jaray ayaa dhawaan cashar ku soo qaatey xorriyadda hadalka wuxuuna ardeyda u soo bandhigey sawir gacmeed (Kartoon) uu sheegay in laga sameeyey nebi Muxamed (NNKH).\nMadaxweynaha dalka Faransiiska Emmanuel Macron wuxuu booqdey Conflans Sainte-Honorine oo ahayd halka arrintaani ka dhacday. Wuxuu ku tilmaamay dhacdada inay ahayd mid lagu soo qaaday xorriyatul qowlka.\n“Dalka oo dhan ayaa ka dambeeya macallimiintiisa. Argagixisada ma kala qaybin doono Faransiiska, cadaawada waxbarashada iyo fikirka xorta ah ma guuleysan doonaan. “ Emmanuel Macron\nHabeenkii Sabtida, waxaa la qabtay afar qof oo mid ka mid da¨diisu yarayd. Waxay qaraabo la yihiin eedaysanaha, oo asal ahaan ka soo jeeda gobolka Shiishaan ee dalka Ruushanka.


Rishteynaatey.in Site for all India Matrimonial, VIJAYAWADA Matrimonial, VIJAYAWADA Matrimony, VIJAYAWADA - Rishtey Naatey\nRishteynaatey.in Site for all India Matrimonial, VIJAYAWADA Matrimonial, VIJAYAWADA Matrimony, VIJAYAWADA\nRishteynaatey.in Site for all India Matrimonial, VIJAYAWADA Matrimonial, VIJAYAWADA Matrimony, VIJAYAWADA marriage Bureau, VIJAYAWADA Rishtey, VIJAYAWADA Bride, VIJAYAWADA Groom, VIJAYAWADA Jeevansathi, VIJAYAWADA Shaadi , VIJAYAWADA Rishtey\nVIJAYAWADA matrimonial website, VIJAYAWADA matrimony, VIJAYAWADA marriage, VIJAYAWADA marriage bureau, VIJAYAWADA matrimonial site, VIJAYAWADA matrimony, VIJAYAWADA marriage Bureau, VIJAYAWADA matrimonial site, VIJAYAWADA matrimony, VIJAYAWADA marriage Bureau, VIJAYAWADA brahmin matrimonial sites, VIJAYAWADA matrimonial free, VIJAYAWADA wedding, VIJAYAWADA marriage bureau, VIJAYAWADA matrimonial sites, VIJAYAWADA matrimony, VIJAYAWADA matrimonial VIJAYAWADA , VIJAYAWADA shadi matrimonial, VIJAYAWADA matrimonial site, VIJAYAWADA matrimony, free VIJAYAWADA matrimonial sites, VIJAYAWADA matrimonial sites, garhwal matrimonial, VIJAYAWADA rajput matrimonial sites, VIJAYAWADA Jeewansathi, VIJAYAWADA Jeewansathi, VIJAYAWADA Shaadi, VIJAYAWADA VIJAYAWADA matrimonial, VIJAYAWADA marriage bureau,VIJAYAWADA matrimonial VIJAYAWADA , VIJAYAWADA matrimony, VIJAYAWADA brahmin bride, VIJAYAWADA bride for marriage, VIJAYAWADA brahmin bride from VIJAYAWADA , VIJAYAWADA grooms, VIJAYAWADA rajput brides, VIJAYAWADA brahmin grooms, VIJAYAWADA rajput girls, VIJAYAWADA shaadi matrimonial, VIJAYAWADA Shilpkar, VIJAYAWADA Shilpkar\nRishteynaatey.in is online matrimoy site of VIJAYAWADA & India, trusted by 15000+ VIJAYAWADA and VIJAYAWADA grooms and brides. We have matchmaking of all Caste of VIJAYAWADA and VIJAYAWADA and regions like Rajput, Thakur, Pandit, Brahmin, Shilpkar, OBC, ST/Sc and others New Marriage, Re marriage, Divorced, Widow. Register Us Now, free Registration, secure & safe , simple and user Friendly , search now and contact


In Uu Qorsheenayo Ku Biiridda Liverpool Xagaaga Dambe, Messi & Ronaldo Kan Laacibsan, Kante Oo Arrimahaas Uga Warramay Taageereyaal Ka Kexeeyey Masaajid Ku Yaal London Xilli U Waayey Baskii Uu Ku Safri Lahaa | Laacib.net\nN’GOLO KANTE waxa uu qorshaha ku darsan doonaa in uu xagaaga dambe ku biiro Liverpool.\nWaxaa aragtidan qaba taageere Liverpool ah oo habeen marti sooray Kante kaddib markii uu ka baaqday Tareenkii uu Paris u raaci lahaa kulankii Cardiff City kaddib.\nKaddib isaga oo raadinaya in uu Baska Euro Star ee geyn lahaa Paris ayey Masaajidka ku qabteen koox taageereyaal ah oo ku sii socda guryohooda.\n27 jirka habeenkii oo dhan waxa uu ciyaarayey FFA, waxa uu cunayey digaag hala uu daawanayey goos gooska bandhigyadiisii kulanka Cardiff.\nMid ka mida taageereyaasha oo diiday in la magacaabo ayaa ka sheekeeyey laacibka khadka dhexe ee ay dadka oo dhami jecel yihiin, walina wata gaariga a Mini Cooper marka laga yimaado hodatinimadiisa isaga oo u warramaya Daily Mail.\n“Waxaan kula kulannay Masaajidka 9pm, qof dabci wanaagsan ayuu ahaa kolkaa waxaan weydiinay in uu nala soo casheenayo,” ayuu yiri taageeraha.\n“Waxa uu noo yimi 10kii waxa uuna nala joogay ilaa iyo dhammaadkii kulankii maalintaas.\n“Waqtigaas oo dhan waxaan ka sheekeysaneyay kubadda cagta waxa uuna qiray in Messi qof walba oo kale ka heer sarreeyo.\n“Ugu dambeyn waxa uu ka rejo dhogay aadidda France, waxa uu Taxi u raacay gurigiisa.”\n19-09-2018 at 11:46 am\nkarti waa ciyaar yahan aad u qalbi Furan laguna Dayan Karo sida keli ah oo uu tageerayaashisa ula qaatay waqti ama waqti kamid ah qaybaha nolosheena ugu qaalisan lakinse halkuu messi amaan ta u saaray umaba qalmo messi


Madaxweyne Hoggaaminta Suuban Hormuud Noogu Ahow: By.Qalbo Ismaciil - #1Araweelo News Network | #1Araweelo News Network\nSomaliland Cabinet Warns Villa Somalia Of Jealous...\nPublished On: Wed, Apr 1st, 2015\nMadaxweyne Hoggaaminta Suuban Hormuud Noogu Ahow: By.Qalbo Ismaciil\nSanadkii 2010-kii waxaa Dalkan Jamhuuriyada Somaliland majaraha hogaamineed u qabtay ruug cadaa siyaasadeed Mudane Axmed Maxamed Maxamuud Siilaanyo, wuxuu nasiib u yeeshay inuu noqdo hogaamiyihii 4-aad ee Qaranka Somaliland.\nMadaxweyne Siilaanyo markii uu ku guulaystay Talada wadanka wuxuu sameeyey siyaasad, waxaana uu sidoo kale soo dhisay xukuumad si wanaagsan loo qaabeeyey oo tayo leh, Madaxweyne siilaanyo sidii laga sugaayey wuxuu sameeyey hogaamin waanagsan waxaana uu shacabka ku jiheeyey wax qabad iyo horumar.\nWaxkastoo Xukuumada Madaxweyne siilaanyo qabatay Somaliland lagama qaban 25-kii sano ee qarankani jiray cidkastaana waa ogtahay, xukuumada waxaa lagu mahadiyaa korodhka miyaasaniyada qaranka iyo kor u qaadida dhaqaalaha, sidoo kale dhismayaasha bilicsan ee xarumaah dawlada iyo wadooyinka, iyo mashaariic horumarineed oo dalka ka qabsoomay.\nWaxkasta oo ay qabatay Xukuumada Madaxweyne waxaa amaanteeda iska leh oo ku mahadsan Madaxweynaha Qaranka Axmed Maxamed Maxamuud Siilaanyo, oo shacabka Somaliland u arkaan inuu yahay hogaamiyihii ugu wnaagsanaa ee Somaliland soo mara tan iyo maalintii ay lasoo noqotay xornimadeeda.\nShacabkeeda, waxaan u rajaynayaa inay guul waarta isku duubni, dalkooda inay horumariyaan Xukuumada madaxweyne siilaanyo ee aynu nasiibka u helnayna inaynu isla barbar taagno codkeena iyo cududeena , caqliyada fayow kaga shaqaysiino, midnimadu iyo isku duubnidu waa astaanta qarankeena.\nSomaliland: Qaska Siyaasadda Ma Ururro furisbaa mise waa kordhis doon?\nBal maantuun kaa ku diid, Tashoo doon doon nin kale, Hoggaan qarankaa u diran” Maanso\nBisayl La’aanta Siyaasadeed Iyo Dibudhaca Dhaqan-bulsho ee sababay wacyiga garaadka iyo Aqoonta Fekerka xilligan\nSomaliland: Wasiirkii Hore Ee Maaliyadda Oo Ku Baaqay In Sharciga La Mariyo Afar Kooxood Oo Khiyaamo Ku Kacay


Malaga Yaabaa In Paul Pogba Uu Dib Ugu Laabto Juventus? Mino Riola Oo Ka Warbixiyay Mustaqbalka Xiddiga Reer France. | Laacib.net\nMalaga Yaabaa In Paul Pogba Uu Dib Ugu Laabto Juventus? Mino Riola Oo Ka Warbixiyay Mustaqbalka Xiddiga Reer France.\nFebruary 14, 2020 Abdirashid Mohamud "SHarDinHO" Comments Off on Malaga Yaabaa In Paul Pogba Uu Dib Ugu Laabto Juventus? Mino Riola Oo Ka Warbixiyay Mustaqbalka Xiddiga Reer France.\nKubad sameeyaha Man United Paul Pogba ayaan maanka ku heynin dib ugu laabashada Juventus kadib koobka qaramada yurub sida uu ka dhawaajiyay wakiilka awoodda leh ee Mino Riola.\nWaxaa wali jira wararka xanta ah ee xiddigaan heerka caalami ka fogeynaya garoonka Old Trafford, midkood Juventus iyo Real Madrid ayaa la fahamsan yahay inuu doonayo ku biiristooda sida ay mar walba sheegaan warbaahinta.\n26-jirkaan heerka caalami ayaa bilahii ugu dambeeyay dhexda kaga jiray murano kala duwan, uma ciyaarin kooxdiisa wax badan fasalkaan maadaama uu dhaawac noqday, waxaana dadka u dhaw kooxda ay u maleynayaan in wiilka uu kasii baxayo albaabka magaalada Manchester.\n“Wadanka talyaaniga wuxuu u yahay sida gurigiisa, maanka kuma haayo inuu dib ugu laabto Juve balse waan arki doonaa wixii dhaca kadib Euro2020” ayuu Riola u sheegay warbaahinta kadib kulankii ay 1-1 isla dhaafi waayeen Milan iyo Juventus oo isaga hor yimid lugta koowaad wareega semi final-ka Copa Italia.\n“Paul wuxuu doonayaa inuu ciyaaro heerka ugu sarreeya balse baxsad kama ahan Man United marka ay ku jirto marxalad adag”\nMino Riola wuxuu saxaafadda u sheegay in Paul uusan xaaladda xun ku nici doonin kooxdiisa, dhawaan ayaana la filayaa inuu garoomada kusoo laabto maadaama uusan 3 bilood ka badan xiran maaliyadda kooxda.\nRed Devils waxey diiday 150 Malyan oo Pound, waxeyna doonayaan iney xiddigaan hareerahiisa koox adag ku dhisaan.


Dhaxal-sugaha Sacuudiga oo booqasho taariikhi ah ku tegay Turkiga (SAWIRRO) | Dhacdo\nHome Wararka Maanta Dhaxal-sugaha Sacuudiga oo booqasho taariikhi ah ku tegay Turkiga (SAWIRRO)\nDhaxal-sugaha Sacuudiga oo booqasho taariikhi ah ku tegay Turkiga (SAWIRRO)\nDhaxal-sugaha Boqortooyada Sacuudi Carabiya, Mohammed bin Salman ayaa markii ugu horreysay muddo sannado ah u socdaalay dalka Turkiga, si uu wada hadalo ula yeesho Madaxweyne Recep Tayyip Erdogan, isagoo ka shaqeynaya dib u soo celinta xiriirkii burburay ee labada dal, ka dib dilkii 2018-kii Wariye Jamal Khashoggi loogu gaystay Qunsuliyadda Sacuudiga ee Magaalada Istanbul.\nMadaxweynaha Turkiga ayaa Dhaxal-sugaha ku qaabilay Xarunta Madaxtooyada ee Magaalada Ankara, ka hor intii aanay kula kulmin xubno ka tirsan Golaha Wasiirada Turkiga.\nBayaan ay si wadajira u soo saareen ayaa lagu sheegay in labada dowladoodba ay ka go’an tahay hiigsiga mustaqbalka, isla-markaana ay yeelan doonaan iskaashi cusub oo dhanka xiriirka labada dal ah.\nAmiir Mohammed bin Salman oo ka faa’iideysanaya hantida faraha badan ee Sacuudiga iyo awoodda wax soo saarka ee saliidda ayaa doonaya in uu dabciyo eedeymaha mar walba loo jeediyo ee ka dhanka ah xuquuqda aadanaa. Amiirku waxa uu horey u beeniyay in uu bixiyay amarkii lagu qaarajiyay Wariye Jamal Khashoggi, oo si weyn u dhaliili jiray Boqortooyada Sacuudiga.\nDhankiisa, Madaxweyne Erdogan waxa uu raadinayaa taageero dhaqaale oo gacan ka gaysan karta wax ka qabashada dhaqaalaha Turkiga ee sii liicaya, ka hor doorashada adag ee madaxtinimada dalkaasi, ee la filayo sanadka soo socda (2023).\nSocdaalka Mohammed bin Salman ee Caasimadda Ankara ayaa qayb ka ah booqasho uu ku kala bixiyay dalalka Masar iyo Jordan.\nPrevious articleGalmudug iyo Puntland oo gacan bir ah ku qabanaya amniga Gobolka Mudug\nNext articleMadaxweyne Xasan Sheekh oo la kulmay dhiggiisa Emirate-ka Carabta (SAWIRRO)


Faysal Samow Shaahidkii Shahiidka ahaa.!!! | Goobjooge.net: Somali News, Somalia news Analysis.\nAllaha u naxariistee Faysal Salaad Samow wuxuu ka mid ahaa dhalinyarada aadka u fir-fircoon ee dalka gudisiisa wax ku bartay, sidoo kalana ka shaqaynayay horumarinta iyo dhiiragalinta dhalinyarada iyo ardayda haatan ku jira waxbarashada.\nFaysal wuxuu ku dhashay magaalada Baladweyne ee xarunta Gobalka Hiiraan Sanadku markii uu ahaa 1988, wuxuu ka mid ahaa qoys ka kooban 14-ruux marka lagu daro Hooyo iyo Aabe.\nWaxbarashadiisa aas-aasiga ah, sida hoose dhexe iyo sare wuxuu ku soo qaatay magaalada Baladwyne, sidoo kale 2016-kii ayuu ka baxay Jaamacadda Soomaaliya (UNISO) xarunteeda magaalada Muqdisho, kulyada maamulka iyo Ganacsiga. “SAWIRKA 1-AAD”\nFaysal marka laga soo tago waxbarashadiisa wuxuu sidoo kale haatan wuu ka shaqaynayay Waxbarista Ubadka Soomaaliyeed ee soo baxaya.\nWuxuu ahaa Macalin wuxuuna mid ahaa Macalimiintii ugu horeeyay ee loo qaatay Barnaamijka Aada dugsida (Go to School), wuxuuna macalin ka ahaa Afartii sano ee ugu dantaysay Dugsiga Yaasiin Cismaan ee ku yaala degmada Boondheere.\nXasan Jimcaale Cadaan oo ah maamulaha Dugsiga Yaasiin Cismaan ayaa Warbaahinta Qaranka u sheegay in Faysal uu ahaa macalin fir-fircoon, oo dabeecad wanaagsan leh, sidoo kalana xiriir fiican la leh macalimiinta ay wadashaqaynayeen iyo ardayda iskuul-ka.\nAllaha u naxariistee Faysal Salaad Samow wuxuu ahaa shaqsi markasta waqtigiisa ugu badan ku bixiya dhiiragalinta Dhalinyarada, isagoo ku dhiiragalinayay inay waxbartaan.\nWuxuu aas-aasay Xarunta Tababaratad iyo Horumarinta Ardayda Soomaaliyeed, taas oo ka shaqaysa kobcinta Aqoonta dhalinyarada.\n2016-kii Allaha u naxariistee Faysal Aabihiis Salaad Samow iyo wiil ay walaalo yihiin ayaa maleeshiyaadka Al-Shabaab waxay ku dileen magaalada Baladweyne, iyagoo sidoo kale halkaasi ku dhaawacay wiil kale oo ay wada dhasheen Faysal.\n28-kii October 2017-kii wiil kale oo la dhashay Faysal oo lagu magacaabi jiray Bile Salaad Samow ayaa maleeshiyada Al-Shabaab waxay ku dileen Qarax ay ka gaysteen Hotelka Naasahablood-2, ee magaalada Muqdisho. “SAWIRKA 2-AAD”\nBile Salaad Samow ayaa maleeshiyada Al-Shabaab waxay ku dileen Qarax ay ka gaysteen Hotelka Naasahablood-2, ee magaalada Muqdisho\n22-December 2018, oo shalay ahaydna Al-Shabaab waxay Qarax ku dileen Allaha u naxariistee Faysal Salaad Samow.\nKa hor inta uusan uusan geeriyoon Faysal wuxuu ka bad baaday Qaraxa Al-Shabaab ay ku qarxiyeen meel u dhow Tiyaayarka Qaranka, Ka dibna wuxuu tagay isagoo nabad qaba Dugsiga uu macalinka kahaa ee Yaasiin Cismaan, wuxuuna Bartiisa Facebook-ga ku soo qaray inuu ka bad baaday Qaraxa, laakiin wuxuu ku geeriyooday Qarax kale oo Al-Shabaab ay ka gaysteen meel u dhow Dugsiga uu ku sugnaa ee Yaasiin Cismaan.”SAWIRKA 3-AAD”\nEhelada Marxuumka iyo Maamulka Iskuulka uu ka shaqaynayay ayaa inoo sheegay in Allaha u naxariistee Faysal uu isku diyaarinayay Sanadka cusub inuu guursado, iyadoo loo doonay Gabadhii uu guursan lahaa.\nW/D:- Maxamed Kaafi Sheekh Abuukar\nPrevious articleKASHIFAAD: Muxuu Guddoomiye Mursal ku bedeshay Mooshinkii laga keenay Madaxweyne Farmaajo..?\nNext articleXOG: Guddoonka Baarlamaanka oo weli isku khilaafsan Qodobkii dhaliyey Mooshinka Madaxweynaha


Dilal siyaabo kala duwan xalay uga dhacay Muqdisho | DAMQO.COM - DAMQO TV\nHome Wararka Maanta Dilal siyaabo kala duwan xalay uga dhacay Muqdisho\nDilal siyaabo kala duwan xalay uga dhacay Muqdisho\nFaah faahino dheeraad ah ayaa kasoo baxaya dilal xalay Muqdisho siyaabo kala duwan loogu geystay wiilal dhalinyaro ah, kuwaas oo lagu kala dilay degmooyinka Hodan iyo Deyniile ee gobolka Banaadir.\nWararka aan ka heleyno degmada Deyniile waxa ay sheegayaan in xaafadda Haanta Dheer lagu dilay wiil dhalinyaro ahaa oo lagu magacaabi jiray Jabriil Cabdi Aadan, kadibna laga qaatay mobile-kii uu watay.\nDilka Jabriil waxaa la sheegay inay fuliyeen kood Burcad ah , waxaana la sheegay in ka hor inta aanay dilin ay wada marmuun Marxuunka ay dileen ee Jabriil iyo kooxdii dilkiisa fulisay .\nSababta dilka waxay dadka deegaankanku sheegen inuu kadib markii uu diiday mobile-kiisa oo ay doonayeen inay ka qaataan , wallow markii ay dileen ay ka qaateen mobile-ki kadibna goobti dilkaas uu ka dhacay ay ka baxsadeen.\nSidoo kale wararka aan ka heleyno xaafadda Siigaale ee Degmada Hodan ayaa sheegaya in lagu dilay wiil dhalinyaro ahaa oo magaciisa lagu soo koobay Nuuradiin kaas oo sida la sheegay uu dilkiisa fuliyay nin ku hubeysnaa Bistoolad.\nWarar aan helnay ayaa sheegaya in ninka dilka geystay uu ahaa askari ka tirsan Ciidamada dowladda Federaalka , wallow dilka ka dib uu baxsaday.\nMuddooyinkii dambe waxaa xaafadaha kala duwan ee Muqdisho kusoo badanayay rag hubeysan oo xilliyada habeenki ah dadka shacabka ah dhac u geystay , iyagoo sidoo kale dila dadka isku daya inay diidaan ama isku dhajiya.


Wakaaladda Biyaha Hargeysa soo Bandhigtay Qandaraas Lagu Bixinayo Dhismaha Hannaanka Biyo-qaybinta Degmooyinka Caasimadda • Oodweynenews.com Oodweyne News\nMaareeyaha Wakaaladda Biyaha Hargeysa Md. Maxamed Cali Daarood, ayaa soo bandhigay qandaraas lagu bixinayo dhismaha hannaanka biyo-qaybinta loogu samaynayo gudaha degmooyinka iyo xaafadaha kala duwan ee caasimadda Somaliland.\nMaareeyaha Wakaaladda Biyaha Hargeysa\nMaxamed Cali Daarood,


Wararka Maanta: Arbaco, Mar 11, 2020-Madaxweynaha Kenya oo wafdi u diray Ethiopia si ay ugalasoo hadlaan arrimaha Soomaaliya\nArbaco, Maarso, 11, 2020 (HOL)- Madaxweynaha Kenya Uhuru Kenyatta ayaa Xoghayihiisa golaha xukuumadda, Fred Matiang u diray inuu lasoo kulmo ra’iisul wasaaraha Itoobiya Abiy Ahmed.\nWafdigaan ayaa ujeedadoodu tahay sidii ay raysal wasaaraha Ethiopia ugalasoo hadli lahaayeen inuu qeyb ka qaato dadaallada lagu doonayo in lagu xasiliyo xiisadda u dhexeysa Kenya iyo Somalia.\nWarbaahinta Kenya ayaa qortay in Itoobiya ay cadaadis ku saartay madaxweyne Farmaajo inuu si toos ah ula hadlo Madaxweyne Uhuru si loo dajiyo xiisadaha gobolka oo aanayn ka faa'iideysan Alshabaab.\nTallaabadan ayaa timid markii la-hawlgalayaasha caalamiga ah ee Soomaaliya ay ku baaqeen wada-shaqeyn iyo wadahadal dhexmara mas'uuliyiinta Dowlad-goboleedka Jubbaland iyo Dowladda Federaalka ee Soomaaliya waxayna ka codsadeen in dhammaan hawl-wadeennada ay is xakameeyaan kana fogaadaan ficillo rabshado kicin kara.


XOG: Mucaaradka madaxweyne Farmaajo oo Diyaariyay Qorshihii ugu dambeeyay oo Madaxweynaha lagu…. – Kismaayo24 News Agency\nXOG: Mucaaradka madaxweyne Farmaajo oo Diyaariyay Qorshihii ugu dambeeyay oo Madaxweynaha lagu….\nby admin 16th January 2018 087\nXubnaha mucaaradka ku ah madaxweyne farmaajo ee hadda ku sugan magaalada muqdisho ayaa waxa ay bilaabeen kulamo xasaasi ah oo ku saabsan qaabkii uu xilka u baneey lahaay ra’isul wasaare xasan cali kheyre.\nXubnahaan ku kulansan muqdisho ayaa waxa ay iska dhaadhiciyeen in kalsoonida farmaajo hadda heysto lagu bur burin karo kaliya in xil ka qaadis lagu sameeyo ra’isul wasaare mudane xasan cali kheyre.\nHaddaba si ra’isul wasaaraha xilka looga qaado xubnaha ugu cad cad damul-jadiid ee ku jira baarlamaanka federaalka ayaa waxa soo jeediyeen in mooshinkii ugu cuslaay laga diyaariyo xukuumadda kheyre si ra’isul wasaaruhu kursiga u baneeyo.\nKalsoonida shacabka ee Madaxweynaha ayaa sii siyaaday tan iyo markii uu bilaabay safar uu ku marayo gobalada dalka, waxaana Mucaaradka dowlada ay Muqdisho ka wadaan wada tashiyo aan caadi aheyn oo ay ku abaabulayaan buuq siyaasadeed inay ku furaan Madaxda dalka.\nMadaxweyne Farmaajo ayaa dhowr jeer hore u diiday inuu Kheyre ku cadaadiyo in xafiiska laga diro, waxaana hada la ogeyn kulamada mucaaradka Muqdisho ka wadaan natiijada ka dhalan karta\nMadaxweyne farmaajo oo ah shaqsi ay inbadan u riyaaqeen shacabka soomaaliyeed meelkastoo ay joogaan ayaa si aad ah ugu kalsoon Ra’isul wasaarihiisa mudane xasan cali kheyre oo isagana shacbiyad badan sameystay tan iyo markii uu xafiiska qabtay.\nSawirro: Agaasime koofi oo Kormeer ku sameeyay bar xaduudka Tuurdibi oo ka tirsan degmada galdogob ee gobolka Mudug.\nCiidamada Ethopia oo Xabsiga Dhigay Saraakiil Ahlusunna ka tirsan iyo Wariyaal.\nXOG : Corneyl Cabaas Ibrahim Gurey oo Ciidamada Amsiom ay go’aamiyeen in loo wareejiyo Magaalada Kismaayo kadib markii uu la Shaqeyn waayay Maamulka Degmada Baardheere.\nadmin 14th January 2016 14th January 2016


Aw-Xirsi oo DF u diray farriin la xiriirta dibad-baxa ay qorsheeyeen mucaaradka - Caasimada Online\nHome Warar Aw-Xirsi oo DF u diray farriin la xiriirta dibad-baxa ay qorsheeyeen mucaaradka\nAw-Xirsi oo DF u diray farriin la xiriirta dibad-baxa ay qorsheeyeen mucaaradka\nMuqdisho (Caasimada Online) – Wasiirkii hore ee qorsheynta maamulka Jubaland, Aadan Ibraahim Xirsi ayaa markii u horeysay ka hadlay banaanbaxa weyn ee ay iclaamiyeen Midwoga Musharaxiinta Mucaaradka, kaasi oo maalinta Jimcaha ka dhacaya magaalada Muqdisho.\nAadan Aw-Xirsi ayaa ugu horeyntii sheegay in banaanbaxaas xaq u leeyihiin inay qabtaan mucaaradka, islamarkaana ay waajib ka saaran tahay ciidamada dowladda iyo kuwa nabad-sugida inay ka qeyb kaa qaateen xaqiijinta amniga goobta shacabku iskugu soo baxayaan.\nAw-Xirsi ayaa sidoo kale waxa uu dowladda federaalka usoo jeediyay inay tallaabo nabdoon u raadiso joojinta banaanbaxaas, ayada oo laga cabsi qabo inuu ka dhaco iska hor-imaad dhex-marka dadweynaha isku soo baxa dhigaya iyo ciidamada dowladda.\nWaxa uu ku taliyay in Wasaaradda Caafimaadka ay codsi u dirto Midowga Musharaxiinta si loo baajiyo banaanbaxaas, maadama uu dalka kusoo labo kacleeyay cudurka Coronavirus, wuxuuna xusay in haddii ay ku gacan-seyraan mucaaridka aqbalaada codsigaas ay xaq u leeyihiin qabashada banaanbaxas.\n“Waa laga codsan karaa, ayada oo la marayo Wasaarada caafimaadka oo waxaa la dhihi karaa ‘walaalayaalow waxa jira xanuunkaan, ee naga dhima’, haddii ay diidaan wey mudaharaadayaan xaq dastuuri ah ayey u leeyihiin, booliskuna waa inuu waardiyeeyaan, nabad-sugidda waa inay geedaha fuulaan oo ay dhowraan, waa inay sugaan in mudaaharadkaas ku dhammaado si nabad ah, mas’uuliyadda dowladda waayey taas,” ayuu yiri Aadan Aw-Xirsi.\nMusharaxiinta mucaaradka ayaa Axadii toddobaadkan ku dhawaaqay banaanbaxaas oo ka dhacaya Taalaada Daljirka Dahsoon ee degmada Boondheere, iyagoo sheegay inay hor-kici doonaan, kaasi oo ay uga soo horjeedan madaxweynaha waqtiga uu ka dhamaaday, islamarkaana ay ku dalbanayaan in dalka ka dhacdo doorasho dhaqso ah oo wada-ogol ah.


Aqriso Magacyada Saraakiisha Daacish ee Ku Sugan Somalia, oo la Soo Bandhigtay? | War La Helaa Talo La Helaa\nHome WARARKA MAANTA Aqriso Magacyada Saraakiisha Daacish ee Ku Sugan Somalia, oo la Soo...\nAqriso Magacyada Saraakiisha Daacish ee Ku Sugan Somalia, oo la Soo Bandhigtay?\nKooxda Kormeerka cuna-qabateynta hubka ee saaran Somaliya iyo Eritrea ee loo yaqaano Monitoring group, ayaa heshay macluumaad dheeraad ah oo ku saabsan saraakiisha ururka Daacish ee ku sugan Puntland.\nXubno horey uga mid ahaan jiray ururka ayaa fududeeyay helida xogta ku saabsan saraakiisha Daacish ee ku sugan Soomaliya.\nHalkaan Hoose Ka Akhriso Liiska Magacyadda iyo xilalka ay hayaan\n(1) Abdulqader Mu’min, waa horjoogaha kooxda Daacish ee Soomaaliya, horeyna uga mid ahaan jiray saraakiishii Alshabab ee buuraha Galgala. Maraykanka ayaa sarkaalkaan ku daray liiska argigixisada bishii August, sanadkii 2016.\n(2) Abdirahman Fahiye Isse Mohamud Waa ku xigeenka hogaamiyaha Daacishta Soomaaliya, waana xubin kamid ahaa Shabaab kana howgali jiray buuraha Galgala. Puntland ayaa ogaatay ninkani inuu ahaa isku dubaridihii qarax ismiidaamin ah oo Bosaaso ka dhacay, bishii May ee sanadkaan.\n(3) Mahad Moalim: waxaa adeer u ah hogaamiyaha Daacish, doorkiisa haatan waxaa waaye madaxa Dacwada, Horey ayuu Shabaabka Golis uga mid ahaa.\n(4) Abdihakim Dhuqub waa hogaamiye sare, da’diisa waxaa lagu qiyaasaa 50-55 jir, waxaa uu kamid ahaa dadkii aas aasay ururkii ugu horeeyay ee laga aas aaso Bosaso sanadkii 2004, kaasoo la oran jiray Al-Itihaad al-Islamiya (AIAI). Shaqadiisu waxay ahayd hormariyaha afkaarta xagjirnimada. Alshabab ayuu horey ulasoo shaqeeyay.\n(5) Abdiqani “Luqmaan” (waa 25-30 jir. Waa Taliyaha hogaanka mas’uul ka ah ciidamada. Alshabab ayuu horey ulasoo shaqeeyay.\n(6) “Abu Hafsa” Ku xigeenka Luqmaan, Da’diisa waa 30 jir qiyaastii. Waxaa uu horey xubin uga ahaa Shabaabka gobolka Hiiraan, waxaa suurtagal ah inuu qaabilsan yahay keenista ama qorista dagaalamayaasha ka imaanaya koonfurta Soomaaliya, magaciisa waa “Jabal”.\n(7) Hamza Farey madaxa dacwada iyo hagaajinta. Alshabab ayuu horey ulasoo shaqeeyay.\n(8) Abdibasid oo loo yaqaano. Mukhtar da’diisa waxaa lagu qiyaasay 30, Shaqadiisu waxay tahay Sirdoonka ama soo iibsiga hubka.


Dhageyso: Xasan Sheekh oo socdaal laba ujeedo leh uga amba-baxay Muqdisho - Caasimada Online\nHome Warar Dhageyso: Xasan Sheekh oo socdaal laba ujeedo leh uga amba-baxay Muqdisho\nDhageyso: Xasan Sheekh oo socdaal laba ujeedo leh uga amba-baxay Muqdisho\nMuqdisho (Caasimada Online) – Madaxweynihii hore ee Soomaaliya xildhibaan Xasan Sheekh Maxamuud ahna guddoomiyaha Xisbiga Nabadda iyo Horumarka ayaa maanta ka dhoofay magaalada Muqdisho saacado kadib markii Muqdisho lagu qabtay Munaasabad lagu soo bandhigayay xisbiga uu guddoomiye ka yahay, waxaana u billowday socdaal laba ujeedo leh.\nMudane Xasan Sheekh Maxamuud oo shalay si rasmi ah loogu doortay Guddoomiyaha Xisbigaas ayaa sheegay in lagu casuumay munaasabad ka dhaceysa Jaamacadda Oxford Union oo ku taalla dalka Britain, isla markaana uu khudbad ka jeedin doono.\nWaxa uu sheegay in laba toddobaad dalka ka maqaanaan dooni islamarkaana kadib uu magalada Muqdisho dib ugu soo laaban doono.\nUgu dambeyn waxa uu soo hadal qaaday xisbiga uu guddoomiyaha ka yahay, waxaana uu sheegay in mas’uuliyiin kale oo xisbiga ka tirsan ay joogaan, islamarkaana ay shaqada sii wadi doonaan.\nXog ay heshay Caasimada Online ayaa sheegeysa in safarka Xasan Sheekh uu sidoo kale qeyb ka yahay ololaha xisbigiisa, waxaana uu boqolaal Soomaali ah kula hadli doonaa magaalada London oo la qorsheeyey in xaflad ballaaran ay ugu qabato jaaliyadda.\nKulanka Soomaalida ee London ayaa noqon doona kii ugu horreeyey ee ololaha xisbigiisa tan iyo markii looga dhawaaqay magaalada Muqdisho.\nSidoo kale Xasan Shiilkh ayaa halkaas kulamo kula qaadan doono diplomaasiyiin ka socdo dalal shisheeye si uu uga gado fikradda Xisbigiisa oo loolan adag la geli doono Xisbiga ay Dowladda Soomaliya dhawaan sameysan doonto.\nXasan Shiikh ayaa muddo asbuuc ah ku maqnaan doono halkaas sida u isaga sheegay, wuxuuna kadib kusoo laaban doonaa Magaalada Muqdisho.\nXisbiga Xasan Shiikh Maxamuud ayaa si weyn looga hadal hayaa guud ahaan dalka Soomaaliya, waxayna durba Dowladda Soomaaliya bilowday olole ay uga hortageyso xisbigaas.\nHoos ka dhageyso codka madaxweynihii hore ee Soomaaliya


Maulbeerbaum alba - 100-125 cm.\n100-125 cm. Morus alba\n€ 12.95 *Preise inkl. MwSt.\nWIeß, rot, schwarz


Wasiirka amniga Soomaaliya oo baarlamanku weydiimo badan hordhigay – Mareeg.com somalia, World News and Opinion.\n27th April 2014 A warsame Af Soomaali 0\nMuqdisho – Mareeg.com: Wasiirka Amniga Qaranka Soomaaliya, C/kariin Xuseen Guuleed ayaa maanta hortagay xildhibaanada baarlamaanka Soomaaliya, waxaana su’aalo dhowr ah laga weydiiyey arrimo la xiriira amaanka dalka.\nMarkii wasiirka amnigu gaaray xarrunta golaha shacabka ayaa gudoomiyaha Baarlamaanka Prof. Jawaari wuxuu xildhibaanada ku wargeliyey iney is qoraan, si ay su’aalo u weydiiyaan wasiirka, waxaana is qoray xildhibaano badan.\nWeydiimaha xildhibaanadu hordhigeen wasiir Guuleed waxaa ka mid ahaa labada xildhibaan ee dhawaan lagu dilay Muqdisho, shacab lagu dilay gobolka Shabeellaha Hoose, gaar ahaan deegaanka Muuri, odayaashii lagu laayey degamda Buur-hakabo ee gobolka Baay iyo weerarkii Alshabaab ku qaadday madaxtooyada maailn cad.\nWasiirka oo markii ugu horreysay wax laga weydiiyey weerarkii Al-shbaab ay ku qaadday madaxtooyada Soomaaliya bishii 21-kii Feberaayo, ayaa sheegay inuu weli socdo baaritaanka weerarkaas uu socdo, lana shaacin doono marka lasoo gaba-gabeeyo, sida uu yiri.\nWasiirka oo sidoo kale, su’aalo laga weydiiyey amaanka dalka ayaa sheegay in saddexdii bilood ee lasoo dhaafay ay laamaha amaanku 8559 xog oo dhammaantood khatar u ah ammaanka dalka iyo xubnaha ka tirsan dowladda Soomaaliya.\nWasiir Guuled ayaa sheegay in laamaha amaanku ka howlgaleen boqolaal xog oo soo gaaray hay’adaha amaanka, kuwaasoo uu sheegay iney u arkeen kuwa xaqiiqo u ekaan karay.\nWuxuu sidoo kale wasiirku sheegay in weli socoto baaritaan lagu hayo xogo kale oo soo gaaray laamaha amaanka, isagoo dhanka kale xusay in 434-xog ay la wadaageen ciidamada xoogga dalka iyo AMSIOM.\n“Xogahaas badankood waxaa laga howl galay, wax badan waa la fashiliyay, laakiin qaarkood ayaa baaritaankeeda socda, waxaan xogaha qaar la wadaagnay ciidanka xooga dalka iyo kuwa AMISOM” ayuu yiri Wasiirka Amniga Qaranka C/kariim Xuseen Guuleed.\nWasiir Guuleed ayaa ka dalbaday xildhibaannada baarlamaanka inay u fududeeyaan hay’adaha ammaanka qaranka howlahooda oo ay ansixyaan sahrciga la dagaallanka argagixisada.\n“Dalku wuxuu u baahan yahay sharciyo adaga oo dhinaca ammaanka ah, marka anigoo ka faa’iideysanaya fursaddan waxaan xidhibaannada sharafta leh weydiinayaa inay meel-mariyaan sharciga la dagaalanka argagaxisada oo la hor-keeni doono dhawaan,” ayuu mar kale yiri wasiirka amniga qaranka.\nSu’aalo weydiinta wasiirka amniga qaranka C/kariim Xuseen Guuleed ayaa sii socon doonta berri ah isniin ah, waxaana weli dhiman 29 oo ka mid ah xildhibaandii isu qoray iney su’aalo weydiiyaan wasiirka amniga qaranka.


Pimkie faux fur hooded jacket in beige | ASOS\nPimkie faux fur hooded jacket in beige\nJacket by Pimkie\n13300403 13300403 Pimkie Pimkie faux fur hooded jacket in beige Pimkie faux fur hooded jacket in beige at ASOS. Shop this season’s must haves with multiple delivery and return options (Ts&Cs apply). 33.99 GB ASOS


33 MUDANE OO KA TIRSAN G/WAKIILADA S/L OO MOOSHIN SOO DHIGAY AY KAGA HADLAYAAN DOORASHADA | Toggaherer's Weblog\nGolaha wakiiilada ayaa guda galay dooda mooshin cusub oo golaha la hor keenay 33 mudane muushinkasi oo soo jeediyeen mooshinki ay ku dalbanayeen in dorshada madaxtooyadu ku qabsoonto waqtigii loo qoondeeyey ee 29 March ee sanadkan aynu ku guda jirno.\nGolaha wakiilada oo uu shir gudoominayo gudoomiye kuxigeenka koowaad golaha wakiilada Somaliland Mudane Abdi Casiis Maxamed Samaale waxaa mudanayaashii ka qayb galay ay liishaanka saareen muhimada ay dad iyo dalkaba u leedahay doorashada øo waqtigii loo qoondeeyey ku qabsoonta, dhinaca kale mudanayaashu waxa ay is tusaaleeyeen dhibaatada ka iman karta hadii dib u dhac ku yimaado dorashada.\nInta badan mudanayasha ka qayb galay waxa ay ku canaanteen xukuumada Somaliland xil gudasho laan taasi oo ay sheegen in ay munaasib tahay in xukuumada lagu oogo maamuus ka xayuubin maadaama oo ay ka soo bixi wayday waajibaadkii loo xil saaray .\nXildhibaan Cabdiraxmaan Cismaan Caalin oo ka mid ahaa mudanayaashii fadhiga ka hadlay, ayaa sheegay in aanay muuqan saansaan doorasho ku dhacaysaa, waxaanuu yidhi; “Weli ma haynin warqad rasmi ah oo ka soo baxday dhinacyada doorashada ku shaqåda leh oo sheegaysa in doorashadii aanay waqtigeedii ku qabsoomi Karin, waxase muuqda ifafaale muujinaya in aanay doorashadu waqtigeedii ku qabsoonto.” sidaa waxaa Xildhbaan Abdi Rahmaan dheere\nSidoo kal waxaa halkaasi ka hadlay Xildhibaan Maxamed Jaamac waxaanuu yidhi “Waxa kale oo jira mooshin xukuumadda iyo Inter Peace wadaan oo ay ku doonayaan in la beddelo xubno ka mid ah Komishanka Doorashooyinka, arrintaas oo ka mid ah waxyaabaha la doonayo inay doorashada dib u ridaan,” ayuu yidhi Xildhibaan Maxamed Jaamac.\nXildhibaanada golaha wakiiladu waxa ay commisionka u soo jeediyeen in ay mudeeyaan maalinta la qabanayo doorashooyinka , mooshinka ku saabsan doorashada madaxtooyada waxa uu ku soo beegmay waqti ay kaabiga ina soo saartay mudadii loo qoondeeyey doorashada madaxtooyada iyo iyadoo uu soo baxaayo dareemo iyo cabsiyo laga qabo in uu dib u dhac ku yimaado doorashada .\nGolaha wakiilada ayaa laga filayaa in ay nuxurka doodan ka soo saaraan goaan gole oo wajibinaaya in ay doorashadu ku qabsoonto waqtigii loo qoondeeyey ee 29 march ee sanadkan aynu ku guda jirno.\nWarqabadka Togahrer Hargaysa


Madaxweyne Farmaajo oo u jawaabay xubnaha DF ku dacweeyey beesha caalamka - SHABAKADDA WARBAAHINTA GEESGUUD | SHABAKADDA WARBAAHINTA GEESGUUD\nMuqdisho (Caasimada Online) – Madaxweynaha Dowladda Federaalka ah ee Soomaaliya Maxamed Cabdullahi Farmaajo ayaa sheegay in siyaasiyiinta iyo madaxda kale ee dowladda ku dacweynaya Beesha Caalamka ay yihiin kuwa doonaya in ay dowladda dumiyaan.\nWaxaa uu sheegay in Mucaaradnimada ay wanaagsan tahay laakiin in Beesha Caalamka la isku dacweeyo ay tahay dowlad dumin iyo faragelin shisheeye.\nMadaxweyne Farmaajo ayaa sheegay dad badan ay u maleeyaan haddii beesha Caalamka aysan taageerin dowladda in aysan dowladda dhaqaaqi Karin, dad badanna ay isdhiibeen.\nDadka dowladda ka soo horjeedo ayuu sheegay in yihiin dowlad dumiyayaal ee aysan ahayn mucaarid sax ah oo kala aragti duwanaan ku shaqeeya.


Iimeey-barri Iyo Wax Soosaarka Beeraha iyo Mashaariicaha - Cakaara News\nIimeey-barri Iyo Wax Soosaarka Beeraha iyo Mashaariicaha\nIimeeybari( cakaaranews ) Arbaco 23ka March 2016, Degmada iimay bari oo caan ku ah waxsoosaarka beeraha kana mid ah degmooyinka uu maro wabiga shabeelle islamarkaana ah degmo kamida degmooyinka Gobolka Shabeele ayaa waxaa meel fiican maraya dhismaha mashaariicaha ay fulinayso dagmadu.\nHadaba Kusimaha Gudoomiyaha Degmada Imeey-bari mudane Ibraahim Axmed Saalax oo u waramay shabakada cakaaranews ayaa sheegay in mashaariicihii degmadu ay meel fiican marayaan meesha qaarkamida mashaariicaha ay dhamaystirmeen.\nSidookale wuxuu xusay gudoomiyuhu in ay socdaan labo dhismo oo Biyo xidheeno ah islamarkaana ay ka kala socdaan qabalaha Gudhis iyo qabalaha kuusgeel. Wuxuuna tilmaamay gudoomiyuhu in labadan biyo xidheen ay gabo gabo yihiin.\nUgudanbayna waxuu sheegay in degmadu ay aad ugu faa iidaysato dhanka waxsoosaarka beeraha wakhtikastana kormeero indho indhayn ah ay kusoomaraan beeraha iyo tuulooyinka dajinta.\nDhanka kale, Kusimha madaxa Xafiiska Beeraha iyo Horumarinta khayraadka dabiiciga ah mudane cabdiraxmaan baaruud sahal ayaa isna dhinaciisa kawarbixiyay waxsoosaarka beeraha yo dajinta bulshada xoolodhaqatada ah si ay u noqdaan xoolo dhaqato beeralay isagoo sheegay in bulshada ladajiyay degmada ilaa iyo intii la bilabay dib u dajinta 2003 -2008 T.i ay kabadanyihiin 18,000 oo qoys kuwaasoo kafaa iidaysta dhul ku haboon beerashada islamarkaana ay u socdaan kanaaladii biyaha. Waxuuna tilmaamay masuulku in ay dalagyada ugu faraha badan ee ay beertaan ay yihiin galayda, masagada, sinsinta iyo waliba khudaarta qaybaheeda kaladuwan. Sida basasha, yaanyada, canbaha, muuska iwm.


Kafka Jobs in Noida (May 2021) - Salary, Eligibility, Companies | Monster India\nFresher kafka jobs in noida\nPart Time kafka jobs in noida\nWalkins kafka jobs in noida\nWork from Home kafka jobs in noida\nJob Description : Big Data Developer required with experience working in Hadoop in technologies including Spark, Kafka and Flume. Candidate also needs to have working experience on CI/CD (Jenkins, Nexus, etc.) Control-M GitLab Hadoop Hive MAVEN Nexu\nSr.Kafka associate engineer\nJob Description : • Develops, enhances, debugs, supports, maintains, and tests software applications that support business units or supporting functions.• These application program solutions may involve diverse development platforms, software, hardw\nSkills : Sr.Kafka associate engineer


Paris Saint Germain oo ciyaartoyda Juventus ka dhex heshay badalka Neymar Jr & Man United oo kula dagaalameysa. %\nBy Badrudiin Mohamed\t On Jul 21, 2019\nParis Saint-Germain ayaa lagu soo warramayaa iney calaameysatay xiddigii ay badalka uga dhigi laheyd Neymar Junior hadii uu isaga tago magaalada Paris, xilli warbaahinta qaarkood ay baahiyeen in xiddiga reer Brazil uu kooxdiisa u sheegay go’aankiisa ku aadan mustaqbalkiisa.\nXiisaha Dybala ee Paris Saint Germain waxey furi kartaa waddo kale oo ay arrinta Neymar uga macaamilaan labada kooxood ee PSG iyo Juventus


Iskuulada Nuuradiin ee Hargeysa oo 20 jirsaday - BBC Somali\nIskuulada Nuuradiin ee Hargeysa oo 20 jirsaday\nDugsiyada Nuuradiin oo ugu ballaaran dugsiyada gaarka ah ee magaalada Hargeysa ayaa u dabaaldegaya sanadguuradii 20-aad. Waxaa aasaasay Macallin Mahad Ibraahim Maxamed oo sheegay inuu ka bilaabay sanaddii 1995 hal fasal oo 8 arday oo keli ah dhiganayeen , fasalkaasoo aan lahayn xilligaasi sabuurad iyo kuraas toona.\nDugsiyada hoose/dhexe iyo sare ee nuuradiin waxaa dhigta haatan 21 kun oo arday . Haddaba macallinkaasi da'da yaraa ee Mahad Ibraahim Maxamed siduu guushaasi ku gaadhay iyo yoolkiisa mustaqbalka waxaa ka wareystay weriyaha BBC ee Hargeysa Axmed Saciid Cige


Sida Ay Man United Ku Geli Karto Boosaska Loogu Laabto Heerka Labaad Ka Dib Kulanka Liverpool Oo La Sharaxay. - (HILLAAC.NET) THE BEST INDEPENDENT RELIABLE SOMALI NEWS\nOctober 18, 2019 at 12:56 Sida Ay Man United Ku Geli Karto Boosaska Loogu Laabto Heerka Labaad Ka Dib Kulanka Liverpool Oo La Sharaxay.2019-10-18T12:56:06+01:00 CAYAARAHA\nMan United waxaa u bilowday fasal ciyaareed ay tahay iney iska ilowdo hadii aysan gadaal iska qaban, waa xilligii ugu xumaa kooxda tan iyo markii la bixiyay magaca Premier League maadaama ay shaqeysatay kaliya 9-dhibcood kadib 8-kulan oo ay ciyaareen.\nTababare Ole Gunnar Solskjaer ayaa kooxdaan u hogaamiyay iney fariisato kaalinta 12-aad ee horyaalka, waxaana shaki weyn la galinayaa mustaqbalkiisa xilli ay jiraan dhawr tababare oo durba lagu lifaaqay magaca kooxda ugu guulaha badan Ingiriiska.\nReds ayaa dhankeeda qaadaneysa ku bilaabatay sidii ugu fiicneed mudooyinkii lasoo dhaafay maadaama aysan waxx dhibic ah lumin dhamaan sideedii (8) ciyaarood, waxeyna u hanqal taagayaan iney ku guuleystaan horyaalka muddo 30-sano kadib.\nHaddaba fasalkaan Red Devils waxey kaliya gaareen 2-guul, 3-guuldaro iyo 2-barbaro, waxaana lasoo sheegayaa iney kaalmaha looga haro horyaalka gali karto hadii ay dhacaan natiijooyinka aan hoos ku sharraxi doono.\nMaxaad u baahan tahay iney dhacaan si aad Man United ugu aragto boosaska looga haro horyaalka Premier League isbuucaan?\nEverton Oo Ka Guuleysata West Ham\nKooxda Everton oo ay baryahaan xaaladu ku xun tahay waxey doonysaa iney soo afjarto 4-kulan oo ay guuldaro qaadaneysay, hadii ay ka guuleysato West Ham waxey tageysaa 10-dhibcood taasoo ka sara-marineysa United.\n2006 ayaana ugu dambeysay in Everton ay guuldaro kala kulanto Hammers iyagoo jooga Goodison Park.\nAston Villa iyo Brighton oo dhibcaha qeybsada.\nWaxaa loo baahan yahay in labadaan kooxood ay dhibcaha qeybsadaan, hadii ay sidaas dhacdo Red Devils wey ka hoos mareysaa labadaan kooxood.\nBrighton hal dhibic ayey ka sarreyneysaa United, halka Villa ay isku dhibco noqonayaan, waxey kaloo ka sinaan doonaan farqiga goolasha balse Villa 13-gool ayey dhaliyeen fasalkaan halka United ay dhalisay 9, taasaa keeni karta in Villa ay meel ka koreysa United fariisato.\nNewcastle oo ka guuleysata Chelsea\nMagpies-ka waxey guul ka heleen Man United kulankii ugu dambeeyay, waxey u baahan yahiin iney Blues dilaan si ay meel kasarreysa Red Devils u fariistaan, waxey ka dhignaan doontaa in wiilasha Steve Bruce ay 11-dhibcood tagi doonaan halka Chelsea ay markii horaba ka sarreysay United.\nSouthampton oo guul ka hesha Wolves\nSaint hadii ay guul ka hesho Wolves waxey tiigsan doontaa 10-dhibcood.\nLiverpool oo goolal laba ka badan kaga badisa Man United\nKulanka weyn ee Axadda waa mid la buun-buuninayo, sidaas darteed hadii aad dooneyso in Red Devils ay fariisato boosaska looga haro Premier League waa inaad u rajeysaa in 2-gool iyo ka badan looga adkaado.\nHadii United looga adkaado 1-0, ma gali doonto booska looga haro maadaama ay hal gool oo farqi ah heystaan.\nKulamada kale wax saameyn ah ma lahan marka laga tago kulanka Arsenal iyo Shieffield United kaas oo dhici doona Isniinta, balse hadii ay dhacaan natiijooyinkaas maba loo baahna in la sugo natiijadaas.\n« Miyaa Jadwalka Maalmaha Boxing Day-ga Ee Premier League Lagu Dhibaateeyay Man City Looguna Garbiyay Liverpool?\nVan Dijk oo ka hadlay xaallada Man United kahor kulanka ay ku wada ciyaari doonaan Old Trafford »


SHIRWEYNAHA DIB U HESHIISIINTA SOOMAALIYEED, MBAGATHI, NAIROBI\nNin Durbaan Tumay ilaaq Dalbay!\nTix raac warqadda ku taariikhaysan 30kii Ogos’03, oo uu ku saxeexan yahay Ibraahim Maalim Mohamed (Ibraahim ‘Xiirte’), loose yeeriyay.\nMarka hore waa kuma saxeexuhu? Ibraahim ‘Xiirte’ waa nin ah qalin ay kuwo kale wax ku qortaan, hadba wixii ay iyagu ka dhowrayaan magacooda. Ibraahim ‘Xiirte’ wuxu qoraalka loo yeeriyay ku bixiyay digniin aan cid ay u socoto sheegayn iyo weliba haddidaad. Ciddii loo digayo ama la haddidayo, waxaa loo bahan yahay in loo jeediyo oo la yiraado war hebel iyo hebelow, ‘Xiirte’se awoodahaa ma leeyahay oo uu digniin iyo haddidaad ku bixin karo? Kuwaa ku adeegta Ibraahim ‘Xiirte’, wax ay halku dheg ka dhigteen in ay hadba markii ay dhiiqo galaan, ciddii dhiiqadooda aragtaba ku sheegan kuwo shirka fashilinaya. Marka hore aan isweydiine, yaa shirka laga fashilinayaa ama taabbo galkiisa looga ayaan roon yahay? Mase Ibraahim ‘Xiirte’ iyo kuwa asaga ku adeegta baa shirka keligood iska leh?\nQoraalka Ibraahim ‘Xiirte’ loo yeeriyay, waxaa ku sheegan wax lagu tilmaamay “Go’aan Taariikhi Ah, ee 5tii Luulyo 2003”. Waxaa kale oo ku sheegan in koox yar oo ka tirsanaan jirtay bulshada rayidka ah iyo kuwo kale oo iyaguna yar oo ay is bahaysteen, keligood diideen go’aankaa.\nMarka hore aan weydiino Ibraahim ‘Xiirte’, kuwa asaga ku adeegtaa oo odhaadaa u yeeriyay way dhuumanayaan eh, waa kuwee cidda bulshada rayidka ah ka tirsanaan jiray oo aan hadda ka mid ahayn? Yaase awood u leh oo ka bixiyay ama ka bixin kara bulshada rayidka ah? Ma jirto cid awooddaa lihi, Ibraahim ‘Xiirte’ iyo ku-adeegtayaashiisa mid koodna.\nMarka labaad, bulshada rayidka ahi wax ay ka kooban tahay ka-soo qayb\ngalayaasha shirka oo dhan, marka laga reebo kooxaha hubaysan (SRRC/G-8) iyo TNG. Qaybaha kala duwan ee bulshada rayidka ah waxaa hormuud u ah oo ugu horreeya madax dhaqameedyada ama Issimo, Duubab, iwm: Iimaano, Boqorro, Ugaasyo, Salaadiin, Islaano, Malaaqyo, Wabarro, iyo Odayaasha kale oo bulshada Soomaaliyeed aqoonsan tahay, sida Nabadoono, Cuqaal, Kaabbo-qabiilo, iwm. Waxaa kale oo ka mid ah bulshada rayidka ah: aqoon-yahannada iyo mutacallimiinta kale, haweenka, qorayaasha, weriyayaasha, fannaaniinta, siyaasiinta, diplomaasiyiinta, wakiillada Soomaalida dibedda ku nool (The Diaspora), iwm. Qaybahaa kala duwan oo dhan ee bulshada rayidka ah, kuwo badan oo ka mid ahi waa saluugsan yihiin, waana diidan yihiin go’aan ku-sheega 5tii Luulyo, oo ay faaninayaan Ibraahim ‘Xiirte’ iyo ku-adeegtayaashiisu. Goob-joogayaasha beesha caalamka oo shirka maal-geliyaana si cad bay uga marag kaceen saluugaa.\nQoraalkaa loo yeeriyay Ibraahim ‘Xiirte’ waxaa lagu af-lagaadeeyay Wargeyska Kulmiye oo waajibkiisii gutay, eedda keliya oo loogu soo gabanayaana waa maxaad dhiiqada u aragtay? Warka uu Wargeysku ku soo saaray qoraalkiisii 25 Ogos’03, wuxuu ahaa mid run ah oo xaq ah, eex iyo hiil toona cid uma gelin. Laba beri kahor 5tii Luulyo, bulshada rayidka ahi kulan ay yeesheen waxaa lagaga dooday waxa ku soo bixi doona go’aankaa kor ku sheegan ee 5tii Luulyo. Aragtiyo kala duwan iyo talooyin isu-soo dhoweyn intaba lahaa baa madasha kulankaa laga soo jeediyay. Markaa kaddib, Guddoomiyihii baa loo wakiishay in uu isku soo dubbarido wixii ka soo baxay dooddaa, waxaana loo ballamay in kulan dambe bulshada rayidka ahi arrimaha ka yeelato. Weriyayaasha Wargeyska Kulmiye oo hadda la eedaynayaana goob-joog bay ahaayeen. Guddoomiyihii kulan dambe, sidii lagu ballabay, lama yeelan bulsha-weynta rayidka ah, oo intuu khiyaameeyay oo ka been sheegay rayi goodi, buu sidii uu doonay ugaga qayb galay meeshi lagu soo abaabulay go’aan ku-sheega 5tii Luulyo. Waana waxa shirka dhibaatada u keenay, oo ilaa maanta lagu muransan, horena loogu gudbiwaayay. Sidaa Wargeyska Kulmiye sheegay iyo hoggaamin xumaanta guddomiyihii baa keentay kala qaybsanaanta bulshada rayidka ah ilaa maanta.\nQoraalkaa Ibraahim ‘Xiirte’ loo yeeriyay waxaa kale oo lagu aflagaadeeyay Hay’adda Caalamiga ah ee NOVIB oo lagu eedeeyay in ay Shirka carqaladaynayso. Iyadana ma waxaa loogu soo gabanayaa oo loo haystaa maxaad dhiiqada u aragtay? Kaddib markii nin Sharci yaqaan ahi, oo magaciisa la yiraado Ababu Namwamba, uu hay’ddaa u soo diyaariyay warbixin uu ku duray Mashruuca Axdi Qarameedka loogu talo galay Jamhuuriyadda Soomaaliyeed ee mustaqbilka. Hay’ddaa NOVIB wax badan bay u qabatay ummadda Soomaaliyeed oo waxtarka u baahan, iyagaana ka marag kacaya wax qabadyada hay’addaa, waana gef, gunnimo iyo abaal ka dhac in maanta af-xumo loogu abaal gudo.\nMabda’a bulshada rayidka ahi waa in aanay kala raacin qaybaha kale ee shirka oo u tartamaya xukun doon, waase in ay intii karaan kooda ah isu soo dhoweeyaan afkaarta kala duwan ee qaybaha kale si loo gaaro dib-u-heshiisiin dhab ah, kaddibna Soomaalidu wax u wada qabsan karto, oo aan go’aanno si afduub ah loo soo abaabulay, oo aan berri shaqayn kari doonin lagu deg-degin.\nAyaan darro, guddoomiyihii bulshada rayidka ah, asaga oo ahaa nin loo han weynaa wuu ka leexday mabdaa kor ku sheegan ee bulshada rayidka ah, wuxuna la saftay qaybaha iska soo horjeeda midkood, asaga oo madax dhaqameedyadana quudhsaday oo ka dhigaya kuwo aan waxba ahayn, sidaana ugu tuntay dhaqanka Soomaaliyeed. Qaybta uu guddoomiyihii raacay iyo meesha uu hadda jiraba, sharaftiisiina amaahiyay wax ay si cad ugu qeexan yihiin Qodobka 4aad ee warqadda tixraacan oo loo yeeriyay Ibraahim ‘Xiirte’ oo uu ku saxeexan yahay. Hase yeeshe, qaybta dhexdhexaadka ah ee bulshada rayidka ahi marna ka leexan mayso kana daali mayso mabda’eeda kor ku tilmaaman.\nBulshada rayidka ahi, shalay tamar baan lahayn, maantana tubta toosan baan ku taagan nahay, berrina taariikhdaa noo marag furi doonta. Aflagaaddo iyo gafaf naloo geysto midna ugama tanaasulayno waajibaadka iyo mabda’ayaga toona, bulshada rayidka ah oo dhammina sidaas bay ku midaysan tahay.\nKa qayb galayaasha Shirweynaha Dib-U-Heshiisiiinta Soomaaliyeed iyo akhristayaasha kaleba dhammaan waa salaamantihiin.\nWaxaa qoray Guddiga Qaybta Dhexdhexaadka ah ee Bulshada Rayidka ah.\nMbagathi, Nairobi, 3 Ogos 2003.\nQoraalkan waxaa lasoo gaarsiiyey SomaliTalk Nairobi maanta September 7, 2003.\nFaafin: SomaliTalk.com | Sept 7, 2003 |


Home News R/wasaare Kheeyre oo damacsan in uu saxaafadda af-qabto ka dib kulan deg...\nR/wasaare Kheeyre oo damacsan in uu saxaafadda af-qabto ka dib kulan deg deg ah oo uu ku baaqay!!\nDhawaan hogaanka ururka suxufiyiinta qaranka ee NUSOJ ayaa waxaa uu dowlada Soomaaliya ku eedeeyay in ay kala dishay wariyayaasha ka howl-galo gobolka Banaadir iyo guud ahaanba dalka kuwaasi oo ay ka kala dhigtay mid ay lacag siiso iyo mid ay xabsiga dhigto.\nAmuurtaasi ayaa waxaa ay noqotay mid si weeyn loo hadal haayay dhowr maalmood,\nIyadoo ay taasi jirto ayaa sida aan wararka ku heleeyno waxaa uu R/wasaare xassan cali kheeyre damacsan yahay in uu la shiro qaar ka mid ah wariyayaasha gaar ahaan kuwa u badan kuwa ka lufluf qaata xafiiskiisa si loo baabi’iyo wararkii la xariiray xasaradaani.\nxassan Cali kheeyre ayaa xoogga saaro inta badan marin habaabinta bulshada asigoo u adeegsada warbaahinta iyo Baraha Bulshada waxaana hada uu damacsan yahay in uu dhamaantood afqabto sida aan xogta ku heleeyno\nPrevious articleMW Gaas oo magacaabay xubnihii Gudiga Xalinta Khilaafaadka iyo xubno dowladda katirsan oo kujra\nNext articleCamey oo ka horyimid magacaabista Gudiga Khilaafaadka iyo Farmaajo oo lug ku leh\nXafiiska R/wasaaraha oo Abaabulaya qorshe Saxaafada looga Joojinaayo Kulamada BFS


Al-Shabaab oo soo saartay farriin ku socota dowladda Kenya kadib weerarkii saldhigga Mareykanka – Hornafrik Media Network\nWar ka soo baxay ururka Al-Shabaab ayaa digniin culus loogu diray dowladda Kenya, waxayna u soo jeediyeen inay ku cibra qaadato weerarkii ay Aaxadii lasoo dhaafay ku qaadeen saldhigga ciidamada Mareykanka ee deegaanka Manda Bay.\nWarka ka soo baxay Al-Shabaab ayaa lagu yiri: “Howlgalkii lagu qaaday saldhiga ciidamada badda Mareykanku ku leeyihiin Manda Bay, Kenya wuxuu ahaa gallad Allaah uu ku galadeystay mujaahidiinta. Si loo weeraro camp Samba waxaan dhaafnay xerooyin badan oo weliba taagdaran oo ay leeyihiin ciidmadiina militeriga Kenya, sababta aan u dhaafnay xeryahaas waxay aheyd in la ogaado taagdarida ciidamada Mareykanka ee idin tababara”.\nSidoo kale Al-Shabaab ayaa bayaankooda ku sheegay in ciidamada ay Mareykanku u tababaraan dowladda Kenya ay dhibaato ku hayaan dadka muslimka ah ee ku nool meelo ay ka mid yihiin magaalo xeebeedka Mombasa iyo gobolka Waqooyi Bari.\n“Cutubyada ciidamada gaarka ah ee uu idiin tababaro Mareykanka ayaa dhibaato weyn ku haya muslimiinta ku nool Mombasa, gobolada waqooyi bari iyo dhul xeebeedka ay muslimiintu degaan. Waxey qeyb ka yihiin dilalka qorsheysan, afduubka, tacadiyada iyo dhamaan gabood fallada loo geysto culimada iyo dadka wax galka u ah muslimiinta aad xooga ku heystaan” ayaa lagu yiri qoraalka.\nAl-Shabaab ayaa sidoo kale dowladda Kenya iyo shacabkeedaba ugu goodiyey inaysan nabad ku naaloo doonin inta ay Kenya heysato dhulka NFD.\n“Shacabka Kenya marna nabad kuma noolaan doono, kumana hurdi doono inta aad xooga ku heysataan dhulalka mauslimiinta. Kenya ma ahaan doonto meel loosoo dalxiis tago inta ay dhibaatada ku heyso muslimiinta ku nool mandiqadan” ayaa lagu yiri warka Al-Shabaab.\nDhankooda dadka muslimka ah ee ku nool dalka Kenya ayey Al-Shabaab ugu baaqeen inay ka fogaadaan xarumaha iyo gaadiidka dowladda Kenya oo ay sheegeen inay bartilmaadsanayaan.\nQeybihii dambe ee qoraalkooda Al-Shabaab waxay uga hadleen qoraalkii ka soo baxay taliska ciidanka Mareykanka ee AFRICOM, kaas oo ay ugu hadleen khasaarihii ka soo gaaray weerarkii Manda Bay, iyagoo ku sheegay qoraalkaas mid xaqiiqada ka fog.\n“macluumaadka aad faafiseen iyo khasaaraha aad qirateen kama turjumeyso jabkii idinku gaaray Manda Bay, waxaa dacfi idinkugu filan dacaayadaadka been abuurka ah iyo macluumaadka khaldan ee aad ka bixiseen khasaaraha idinku gaaray weerarkii Axadii, idinkoo ku marin habaabinaya shacabkiina”ayaa lagu soo gaba-gabeeyey qoraalka ka soo baxay Al-Shabaab.


Roob Lixaadleh oo ka da’ay nawaxiga magaalada Qardho (+Sawirro) | Somali Information Center\n« Wasiirka Amniga Puntland Gen.Khalif Ciise Mudan ayaa sheegey in dalal Carbeed kala hadleen la-dagaalanka burcad badeeda.\nR/W Cabdiwali Gaas oo qaabilay Wasiiro ka socda Koonfur Afrika iyo Musambiik (+Sawirro) »\nRoob Lixaadleh oo ka da’ay nawaxiga magaalada Qardho (+Sawirro) May 10, 2012 Qardho:(SICI)-yada oo maalmihii u danbeeyey ay da’ayeen roobabkii guga ayaa roob lixaad leh ka da’ay deegaanada ku xeeran magaalada Qardho, Roobka oo bilowday wax yar ka hor salaadda subax ama saacaddu markey ahayd 04:00 Subaxnimo ayaa sababey in biyo lixaadleh ay ku soo fatahmaan magaalada Qardho.\nRoobabka ayaa xoogoodu ka da’een galbeedka magaalada halkaas oo caan ku ah in biyo gaara bad-weynta Hindiya ay ka soo jabaan.\nSubaxnimadii hore ee saaka markii uu bilowdey dhaq-dhaqaaqa dadka ee dhanka ganacsiga ayaa dadku isla dhexmarayeen in biyo soo dhacayaan ama dhanka galbeed biyo ka soo socdaan taas oo aysan dheg jalaqu siin, Waxaa hal mar is qabsadey guuxa biyaha oo afka kuwata dhir, jiingado iyo aalado kale ayaa hal mar dhankasta magaalada u tafey una dhaafey, waxaana biyuhu hal mar kala xireen labada dhinac ee magaalada.\nIyada oo magaalada Qardho ay ku taalo dooxo biyo mareen ah ayey biyuhu lahaan jireen goobo cayiman ee ay maraan isla markaana waxyeelada ay geysan jireen ay ahayd mid aad u yar. Kadib burburkii Dawladdii Soomaaliya waxaa dadku degeen oo weliba dabaqyo ka dhisteen dooxii biyihu mari jireen iyaga oo geliyey lacag aad u faro badan si aan guriyahaasi u dumin, waxaana ay sababeen in biyuhu ay magaalada dib ugu noqdaan.\nInkasta oo aysan jirin khasaaro naf oo wax ku noqotey biyaha ayaa haddana waxaa biyuhu horey iyo gadaal ka galeen bakhaarada raashinka, kuwa dhismaha iyo ganacsi kale iyada oo dad badan ay ku cayroobeen.\nKa sokow khasaaraha yar ee gaarey dadka qaarkiis ayaa haddana dadku aad ugu faraxsan yihiin biyahan lixaadka leh oo magaalada dhex gulucleynaya kuwaas oo waxa laga faa’idayo ay tahay caws ka soo baxa oo keliya isla markaana aysan jirin qaab kale oo looga faa’ideysanayo biyahan gaaray Badweynta Hindiya, dadku awood uma lahan in ay samaystaan biyo xireeno ay ku celiyaan Biyaha isla markaana uga faa’ideystaan siyaabo kala geddisan.\nMarka aad eegto guuxa biyaha dhulka gulucleynaya,dhawaaqa raha iyo roob-ladhacda dhulka yaacsan, baalaleyda iyo shinbaraha kolba dhinac isu raacaya, buuraha Qardho oo daruuro subxeed ku gadaaman yihiin, waxaad ka marag ka caysaa Qurux aduun, sidoo kale waxaa kuu soo baxaya ayaan darada haysata magaalada Qardho marka aad eegto dhanka amniga iyo maamul xumida ka taagan ee ay kaga hartey qayrkeed.\nSakriye phantastic e-mailkayga zekeriye004@gmail.com


Ogaden News Agency (ONA) – Wasaaradda Kaluumeysiga Ee Somaliya oo kahadashey Maraakiibta kaluumeysiga ee xeebta hoganaysa.\nWasaaradda Kaluumeysiga Ee Somaliya oo kahadashey Maraakiibta kaluumeysiga ee xeebta hoganaysa.\nPosted by Wariye Qaran\t/ February 24, 2017\nWasaaradda Kalluumeysiga iyo Kheyraadka Badda Puntland, Soomaaliya ayaa shir saxaafadeed kaga jawaabtay Maraakiib muddooyinkii danbe ku xirneyd meel ku dhaw dekadda Bosaso kuwaas oo ah nooca jariiflayaasha.\nWasiirka Wasaaradda Kalluumaysiga iyo Kheyraadka Badda Puntland Cabdinuur Cilmi Nuur Biindhe ayaa warbaahinta u sheegay in maraakiibtaas tiradoodu dhantahay 7 lagana leeyahay dalka Jabuuti ayna yihiin maraakiib si sharci u kalluumeysanaya\nMaraakiibta waxaa iska leh oo ay ku gooshayaan calanka Jabuuti, iyaga ayaa iska leh, sidii la arki jiray waan ka faa’iidaysanaynaa oo si sharci ah ayaan uga faa’iidaysanaynaa, halkan ayaan keenay kama qarin dadka, waxaan uga faa’iidaysanaynaa si sharci ah’’ ayuu yiri Biindhe.\nWuxuu intaas ku daray in ay markabkab kasta u direen koox qiimayn ku samaysa Shabaagaha ay wataan iyo kalluunka ay qaadan karaan, wuxuu xusay in dadkii qiimaynta sameeyay ay wasaaradda ku soo celiyeen markab kasta iyo hannaanka uu u kalluumaysan karo.\nBiindhe ayaa sheegay in ay mareen qaabkii sharciga ahaa ee ay mari jirtay dawladii dhexe ee Soomaaliya, ayna diyaar u yihiin in ay badda illaaliyaan, wuxuu sheegay in ay badda illaalinayaan ciidanka badda Puntland iyo marakiib kale oo ay heshiis la galeen.\nXildhibaan Liibaan Cabdullaahi Cabdi oo ka mid ah guddiga Khayraadka dabiiciga ah ee baarlamaanka Puntland ayaa sheegay dhankiisa in shaqada wasaaradda kalluumeysigu hayso ay ku qanacsan yihiin ka baarlaman ahaan, wuxuu sheegay in Baarlamaanka Puntland ay ansixiyeen xeerka kalluumeysiga.\nMaraakiibta yimi Boosaso xeerkooda waa la keenay, waxaa ansixiyeen baarlamaanka Puntland, dabdeedna in laga faa’iidaysto waa wax meesha ku jira’’.\nWuxuu intaas ku daray in maraakibtu ay yihiin kuwo maraya sharciga, isla markaana baaris lagu samayay.\nWasiir ku xigeenka wasaaradda Maxamuud Maxamed Cali Gabax iyo wasiir dawluhu wasaaraddaasi Dr Cabdiraxmaan Aw-jaamac Kulmiye ayaa dadweynaha ku dhaqan Puntland u sheegay in ay marayaan hannaan sharci ah, ayna diyaar u yihiin in ay la socdaan dhaq-dhaqaaqa maraakiibta, isla markaana ay ka go’an tahay in ay illaaliyaan jhayraadka dalka.\nQaar kamid ah Kaluumeystada Puntland ayaa cabasho ka muujiyey maraakiibtan mar ay la hadleen warbaahinta waxaana ay sheegeen in ay leedahay Maraakiibtan shirkad laga lee yahay dalka Shiinaha oo fadhigeedu yahay dalka Jabuuti waxaana kaluunka la isugu geyn dalka Jabuuti halkaas oo lagu dib loogu habaynaayo loona iibgeynaayo suuqyada caalamka.


Ergeyga QM ee Soomaaliya Keating oo sheegey in aan la aqbali karin dib u dhac doorashada gud.barlamanka iyo tan M/weynaha. | WARSOM.COM - Wararka Soomaaliya,warka soomaaliya,Somalia News\nHome Macluumaadka GMDQ & Xisbiyada Ergeyga QM ee Soomaaliya Keating oo sheegey in aan la aqbali karin...\nErgeyga QM ee Soomaaliya Keating oo sheegey in aan la aqbali karin dib u dhac doorashada gud.barlamanka iyo tan M/weynaha.\nWakiilka xog-hayaha guud ee QM Micheal Keating ayaa war ka soo saaray doorashada guddoomiyaha baarlamaanka iyo tan madaxweynaha ee Soomaaliya, isaga oo ka digay in doorashada mar kale dib u dhacdo.\nDanjire Keating, ayaa soo jeediyay digniin ah in sanadka cusub aysan gaarin doorashada madaxweynaha iyo gudoonka baarlamaanka Soomaaliya, maadaama marar badan dib u dhac uu ku yimid doorashada sanadkaan.\nMicheal Keating ayaa ku baaqay in si dhaqso ah loo xaliyo tabashada maamulka Puntland uu ka qabo doorashada xildhibaanada aqalka sare ee gobolada waqooyi taasi oo uu ku tilmaamay inay dib u dhac kale keeni karto.\nDhinaca kale wuxuu si dadban u sheegay in beesha caalamka aysan ka niyad jabi doonin doorashada haddii ay gaarto sanadka cusub ee 2017.\nInta badan Qaladaadka iyo dib u dhacyada doorashada soomaaliya ayaa waxaa eed weyn ku leh sida ay sheegayaan siyaasiyiin fara badan wakiilka qaramada midoobey Meachel Keating iyo kuwa loogu yeero beesha caalamka waxeyna ka baaqsadeen waxyaabo badan oo horumarka doorashada la xiriira waana mida keentey in gees ka geed laga cawdo doorashada waxa loogu yeerey ayuu yiri mid kamid ah siyaasiyiinta soomaaliyeed.\nUgu dambeyn, wakiilka xog-hayaha guud ee QM ayaa ugu baaqay madaxda maamul goboleedyada inay saxiixaan xildhibaanada lasoo dhameystiray si ay doorashada madaxweynaha iyo gudoonka baarlamaanka ugu gudbaan.\nPrevious articleRW Cumar C/rashiid oo soo jeediyey in Doorashada beelaha Dirta waqooyi ka dhacdo XALANE.\nNext articleHey’adda Bisha cas ee ICRC oo soo saartey warbixin la xiriirta Jirdilka ka dhaca Caalamka.


SomaliTalk.com » Baarlamaanka Soomaaliya ma is-hor-taagi doonaan Madaxweyne Xasan xagal daacintiisa xeerka Badda Soomaaliya\nBaarlamaanka Soomaaliya ma is-hor-taagi doonaan Madaxweyne Xasan xagal daacintiisa xeerka Badda Soomaaliya\nDaabaco | Print | Faafin: SomaliTalk.com: Monday, July 14, 2014 // 4 Jawaabood\nSoomaaliya waxay leedahay mid kamid ah xeebaha ugu dheer qaaradda Afrika, kuna dhereran Badweynta Hindiya iyo Badda Cas (ama gacanka cadmeed), baddaas baaxadda weyn waxaa dhex jiifa khayraad aad u farabadan. Laga soo bilaabo 1991 markii ay burburtay Dawladdii Soomaaliya waxaa khayraadkaas guranayey shirkado iyo dalal shisheeye oo aysan jirin cid weli kula xisaabtantay.\nWaxaa in badan oo warbaahinta ah qortay in sidoo kale halkaas lagu duugan sunta halista ah iyo qashinka haraaga wershedaha oo halis ku ah caafimaadka shacabka Soomaaliyeed.\nMarka Soomaaliya ay ka dhalato dawlad u adeegta danta shacabkeda waxaa markaas dhici karta in wixii badda Soomaaliya ku xad guddbayey in ka badan 20 sano in sharciga lagula xisaabtamo.\nShirkadahaas/dalalkaas xadgudubka geystey waxay fahamsan yihiin in qaanuun ahaan Soomaaliya ay gar heli karto inta uu jiro xeerka Law no. 37 oo dhigaya : in laga soo bilaabo 1972 ay Soomaaliya leedahay 200 mayl-badeed oo dhul-badeed ah (ama Territorial Waters).\nWaxay doonayaan in la yiraahdo Soomaaliya waxay leedahay EEZ oo 200nm ah, halkii ay ka ahayd 200nm oo Territorial Waters ah (cilmiga halkaas ku jiraa waxaa weeye markaad aqbashid 200nm oo EEZ waxaad si toos ah markaas badda Territorial waters ugu soo koobeysaa 12nm).\nWaxaa kale oo dhacday in dawladdii KMG ahayd ee ay garwadeenka ka ahaayeen Sheikh Shariif Axmed iyo Cumar Cabdirashiid Sharmaarke ay hashiis la gashay Kenya kaas oo Kenya muran ku gelinaysey badda Soomaaliya, damaceeduna ahaa in ay cabbirato baaxad weyn oo badda Soomaaliya si ay shidaal uga sahamisato heshiisna kula gashay shirkado shidaalka sahamiya. Laakiin waxaa arrintaas si geesinimo leh isu hortaagey baarlamaankii KMG ahaa oo heshiiskaas ka dhigay “waxba kama jiraan”.\nWaxaa markale shacabka Soomaaliyeed fajaciso ku noqotay in madaxweynaha hadda ee Dawladda Federaalka Xasan Maxamuud uu bilowgii bisha Ramadaanka qoraal u gudbiyey Qaramada Midoobey, qoraalkaas oo aan la marsiin baarlamaanka Soomaaliya, waxaa ku cad in uu si qayaxan uga hor imanayo xeerka Law no 37, islamarkaasna ku cadaynayo haddii cid muran kaqabto cabirka badda Soomaaliya in uu diyaar u yahay wada xaajood uu ka galo. (Miyeysan taasi ahayn wixii Kenya tu taameysey – madaxweyne ogol dhul-badeedkiisa in uu wada xaajood ka galo.)\nCumar C/rashiid iyo Sh. Shariif oo isa salaamaya iyo Aadan Madoobe oo eegaya (Feb 2009)\nCumar Cabdirashiid waxaa July 2014 loo magacaabay safiirka DFS u fadhiya USA\nWaxaa shacabka Soomaaliyeed ay hadda u dhega taagayaan go’aanka arrintaas uu ka qaato baarlamaanka Soomaaliya, waxaana laga filayaa in ay noqdaan halyeyo u dhigma baarlamaankii 2009 ee la mari waayey markii dharaar cad la isku deyey in badda Soomaaliya muran la geliyo.\nHoos ka akhri warqadii madaxweynaha DFS u gudbiyey UN.\nAKHRI: Madaxweynaha Dawladda Federaalka Soomaaliya oo Qaramada Midoobay u gudbiyey Qoraal ka hor imanaya Xeerkii Badda Soomaaliya ee Law no. 37\nMadaxweynaha Dawladda Federaalka Soomaaliya ayaa Qaramada Midoobay u gudbiyey qoraal ku taariikhaysan June 30, 2014 kaas oo ku saabsan badda Soomaaliya, waxaana UN-ku faafisay July 3, 2014. Qoraalkaas oo si qayaxan uga hor imanayaa (ama si qayaxan uu baabi’inayaa) xeerkii badda Soomaaliya ee Law no. 37.\nQoraalkaas uu ku saxiixan yahay madaxweynaha DFS (in kasta oo uusan laxayn tixraac madaxtooyo/ref) waxa uu tibaaxay in EEZ-ka (aagga dhaqaalaha badda) uu yahay 200nm, halkii uu ka ahaa 200nm oo ah “Territorial Waters” (dhul badeed). Sidoo kale kama hadlin kordhintii badda Soomaaliya ee ahayd 350 mayl-badeed.\n(Eeg halkan faraqa u dhaxeeya EEZ iyo territorial sea)\nHorraantii bishii June 2014 ayey ahay markii ay soo shaac baxday in Kenya oo doonaysa in heshiiskii uu hore u diiday baarlamaanka Soomaaliya ay markale la gasho xukuumadda Federaalka Soomaaliya…\nHalkan ka akhri qoraalka uu ku saxiixan yahay Madaxweynaha DFS Xasan Sh Maxamud June 30, 2014 , waxaadna barbar dhigtaa xeerkii badda Soomaaliya ee Law no 37 ee soo baxay 1972\n4 Jawaabood " Baarlamaanka Soomaaliya ma is-hor-taagi doonaan Madaxweyne Xasan xagal daacintiisa xeerka Badda Soomaaliya "\nWednesday, July 16, 2014 at 2:01 am\nwaxan ubanahay in aynu isku taagno ilalainta wadankeena iyo so celinti nidamka somaliya waxaynu wax ka sugaynaa shakhsiyaad rer galbeedku dhulka keensaden o iyaga uadeega baralamka somaliya maleh aqon ku filan saa daraded way adagtahay in ay ilalaiyaan biyaha somaliya kenya way ka shalayndonta awal ayey memorandum ofunderstandig ku qateen ndf hadana qayb ka mid badeenii\nWednesday, July 16, 2014 at 1:19 am\nAscww, “Allaah raxmadiisa daalimiinta ayaa ka quusta”. Sidaa dareed quusan meyno innagoo og inay kuwa magac u yaalka ahi oo shaqisyaadda wacani ka naafooday, hamiga suuban, rumeynta xaqaa’iqa, hufnaanta ku xisaabtamidda waaqaca iyo ciribsamida danbe dhalanteed ka doortay oo aan waligood hagardaamada halgan ugu jira. (Ifka ceyb ayaa u taal aakhirana kolley dan kama lehee khiyaanada shacab islaam hoggaankii ku gabood falla xisaab daran ayaa u taal). Waxaan garan karin arrimaha lama-taabtaanka ahi kuna haboonaan lahaa in afti qaran loo qaado waxa sida fudud ugu khasab inay ku dhacaan. miyaanay ogeyn inay dhalanteed yihiin kusrigana lacagtooda ku yimaadeen. balse ay Soomaali yihiin ayna matalaan.\nAniga shaqsi ahaan aanan rumeysnayan inuu dal iyo dad somaaliyeed oo xur ahi ay jiraan iyo sidoo kale xukuumad xaq ku timid midba balse haddaad dhimaneyso dhareerka ayaa leyska duwaa, koleyba inay ka gaabsadaan ayaa loo qaatay arrimaha xuduudaha, arrimaha dastuurka iyo arrin kastoo dhaawacaya masiirka ama ha ahaado qorshe fog ama mid dhow.\nUgu danbeyn sidii caadadu noo aheydba inta Alle ka yaabeysa oo damiirka suuban lihi sidii caadadu noo aheydba inaan ku dadaalno hor istaagidda hanka xun ee xuduud badeedeena lagu dhaxal wareejinayo.\nMonday, July 14, 2014 at 9:40 pm\nsomalitalk waxaan weydiisanayaa sidii lagu yiqiinay markay arinta baddu timaado qaybtooda inay qaataan oo umadda la socod siiyaan mar walba mawduuca badda meeshu marayo waana ku mahadsan tihiin doorka aad qaadataan mar walba oo arintan laga hadlo\nMonday, July 14, 2014 at 9:33 pm\nascww marka madaxweyne dal masuul ka yahay waa inuu ka shaqeeyaa danta dalkaas si qaynuunka wadanka waafaqsan,waxa uu jidaynayana baarlamaanka dalkaas la mariyaa.cidina xaq uma laha ayadoo awood masuuliyadeed isticmaalaysa intay seexato oo soo kacdo in ay wax iska qorto oo qaramada midoobey horgeeyso marka ay taa samaynayso waa in waxaasi dalka dantiisa tahay hayadaha dastuuriga ahina ogolaadaan oo la marsiiyo.xasan shekh magac ahaan say ani ila tahay waa madaxweynaha somalya lkn dhab ahaan maaha madaxweynahayaga markaan eego hab dhaqankiisa madaxweynanimo xaqna uma leh siii uu doono inuu dalkaan ka yeelo isagoo baal maraya sharciga dalkayaga uyaal qoaalka hadda uu qorey ee aad soo bandhigteena waa xaaraan in badayada uu muran galiyo haddaan nahay soomaali waxaana weydiisanayaa baarlamaanka wakhtigaan jira inuu ka horyimaado kulana xisaabtamo haday ku cadaatana uu xilka madaxwenanimo ka qaado diidana badayada in muran la gasho kenyana qayb qaadato iyadoo aad ogtihiin in kenya ay dadka soomaaliyeed ee dalkeeda ku nool ay xadgudub ku samaysay wakhtigan in kastoo wakhtiyadii hore ay na soo dhaweeyeen oo aan abaal uhayno hadana nin waliba wuxuu haysto buu waxku yahay oo ku xisab tamayaa rali iga noqda hadaan cid u gafay


Waxaad Naftaada La Jeceshay Walalkaana La Jeclow: By: Cabdi Sulux. – somalilandtoday.com\nWaxaad Naftaada La Jeceshay Walalkaana La Jeclow: By: Cabdi Sulux.\nWixii aad naftaad la jecel tahey wallaal kaana la jeclow sidaas baa lagu heli kara mujtamac caafimaad qaba . Sidaas beynu ku noqon Kartaa somaaliland isku duubaan oo mideysan . Waa in horumarka dagaaneed ay si iskumid isula jaan qaadaan oo la isa soo gaadh siiyo kuwa duruufa colaadduhu ama duruufa kale ee ale keeney dib u dhigeen . Somaaliland waa in laga ilaashaa waxa kasta oo kala irdheyn iyo kala fogaansho abuuraya . Waxa jira tabashooyin somaaliland dhex taala ama dhibaatooyin soomarey, cidna gar siin maayo cidna dusha u saarimaayo .\nwixii inaga xumaadey horeysa iyo danbeyso waa waxa laga xumaado . wixii dhibaato ka dhex dhacey reer somaliland waxa ay ahaayeen waxa qadar keenay dabcane ale keeney hadana meel kale laga soo abaabuley . Dadka dariska wadaaga way isku dhacdaan meel kasta ba dunida ha ka joogeene somalilandna kuwa waa kamid . laakiinse waxa baa jira aynu kaga duwa nahey xitaa somaaliyadaas aynu jaarkanhey waa kuwaa 30 sano is dilaya ee xal loo waayey .Somaaliland haddii ay dhibaato kadhacdo markiiba waa loo gurmadaa oo waa la damiyaa . Waxa jira siyaasiyiin kala fagaansho abbuura oo kicin , durid iyo xaalad abbuur farsameysan dhex dhigayaan somaliland . Waxa jira maamul xumo sinaan la’aan cadaalad daro laakiin maaha waxa laga wada tashadey oo beelo isla qaateen ee waa waxa u gaar ah kolba cida maamulka heysa . waxa dhinca kale jira tabasho aan xaqiida ku saleysneyn oo ku saabsan saaami qeybsiga gobolada kaasoo gobalada qaar ka cabanayaan , waxaase jira in gobolo qaar ugu saami qeybsi badani hadanaugu qeylo badan yihiin halka kuwa ugu duruuta adigi iska ammusanyihiin . Waxa fiican in si cadaalada ha waxa loo qeybiyo laakiinse waa marka daraasad lagu sameeyo ee la ogaado duruufahooda wakhiguna inoo saamaxaan .\niyo gabgabadii somaaliland uma baahna dad Tvga u dacwadooda , ka bilaaba saami baa naga maqan iyaga oo aan hubsan in waxa dheeraad ihi lascodaa iyo in waxa ka maqanyihiin . waxa fiican in la gaadho marka duruufuhu inno saamaxaan saami qeybsiga . Waxa kale oo somaaliland dhib ku haya siyaasiyiin marba shaadh soo gashanaya oo qabiil soo hurinaya oo irbad naxali ah sita oo kolba cid ku duraya . Somaaliland uma baahna cid ukala abtirisa ee waxa ay u baahantahey cid waxa u qabata oo isku heysa dhamaan . Waxa kale oo aynu u baahantahey maamul si xaq iyo cadaalad ah ku yimaada si cadaalad ahna waxa inoogu qeybiya .\nCabdi Xasan (Cabdi Sulux)\nSomaliland Oo Werwer Xoggan Ka Muujisay Hub Ay Sheegtay In Dawladda Masar Ugu Deeqday Soomaaliya.\nMaayirkii Hore Ee Burco Oo Eedaymo Culus U Jeediyay Guddiga Xakameynta Cudurka Covid 19\nPUNTLAND: Wararkii Ugu Dambeeyey Ee Khilaafka Deni Iyo Karaash, Dadaallo Lagu Xalinayo Khilaafkooda Oo Socda


Taariikh nololeedkii Sh. Maxamed Macalin - SomaliNet Forums\nBoard index Gobolada - Provinces Provinces - Baay\nTaariikh nololeedkii Sh. Maxamed Macalin\nPostby Somaliman50 » Sat May 16, 2009 12:14 pm\nIlaahay ha u naxariistee Sh. Maxamed Macallin Xasan Wuxuu ku dhashay baadiyaha Buur-Xakaba sanadkii 1934kii, halkaasoo uu ku barbaaray kana bilaabay waxbarashadiisii Quraanka, isagoo halkaasi ka galay malcaamad Quraan, sagaal jir markii uu ahaanna Quraanka ayuu dhammeeyay taasoo kuu caddaynaysa fahmo badnidiisa iyo cilmi jacaylkiisa.Muddo kaddibna wuxuu bilaabay inuu Xerow noqdo oo uu bilaabo inuu cilmi u raadsado meel kasta oo uu ka heli karo , isagoo u kicitimay xagga dhanka magaalada Herer oo uu muddo ka badan labaatan sano ka soo raacanayay culuumta Islaamka.Sida ku qoran qoraalo lagu ururiyay taariikhda Sheekha ayaa sheegaya in markii uu Sheekhu yaraa ee uu geeriyooday aabbihii Macallin Xasan, ay isku qabsadeen adeeradiis iyo abtiyaashiis. Waxaa dhex galay isticmaarkii waagaa joogay oo labada dhinac laba gees kala istaajiyey, dabadeedna amray in Sheekha oo yar la istaajiyo dhexdooda, kaddibna halka uu raaco ay qaadanayaan. Dabadeed wuxuu sheekhu raacay abtiyaashiis.\nAbtigii ayaa inta uu u dhiibay kitaab safiino ah safar ku soo daray si uu kitaab ugu akhristo Baydhabo. Baydhabo kuma uusan nagaanine Sheekhu isagoo meel fadhiya oo nin Imaam ah oo tukiyey is leh kitaabka ha kuu akhriyo ayaa nin kale soo ag fadhiistay oo ku yidhi:-"kaalay anigaa kuu akhrinaaya oo galbeed baan ku geynayaaye". Ninkii buu iska soo raacay. Wuxuu yimid Jigjiga iyo agagaarkeeda. Sheekh la yiraahdo Sheekh Maxamed Cabdillaahi oo dugsi meesha ku haya ayuu arkay,habeen bey la hoydeen isaga iyo dad kale,halkaasoo uu isagu ku hadhay kana bilaabay kitaabkii ugu horreeyey ee Safiinaha kooban ah.\nDugsigii markii dambe Sheekh Maxamed Macallin Xasan ayaa la wareegay, macallin dugsi ayuu noqday oo la yaqaan oo ay ku soo dagaan xerta iyo Sheekhyadooduba, waxaa meesha ugu yimid nin Sheekh ah oo la odhan jiray Xaaji Cali oo ka yimid dhinaca magaalada Maka, wuxuuna dugsi ku qabtay magaalada Dirirdhabe oo aad looga aflaxay. Sheekhu wuxuu markaas aqristay kutubta naxwaha iyo fiqiga intooda hoose, wuxuuna ka raacday cilmi badan,wuxuuna sidoo kale arday u noqday culimo waaweyn oo ay ka mid ahaayeen Sheekh Cali Jowhar iyo Sheekh Baraawe.\nIlaahay ha u naxariistee markii uu mudadaa dheer raacanayay cilmiga ayuu u soo wareegay xagga magaalada Hargaysa oo uu in muddo ah ku noolaa, isagoo sida laga soo xigtay halkaa ka furay malcaamad Quraanka loogu dhigo caruurta kaddib markii uu niman ganacsato ah kula heshiiyay inuu ganacsigooda uga shaqeeyo isla markaana uu caruurtooda Quraanka ugu baro si hor Ilaahay ah, maadaama ay mushahar ku siinayaan shaqada ganacsiga, halkaasoo markii uu in muddo ah joogay uu ugu yimid Sh. Shariif oo ka mid ah culimada waawayn ee Soomaalida, kuna dhaliyay fikrad ah inay Masar u cilmi doontaan, Sheekhaas oo kharash uu ku tagay watay ayuu Sh. Maxamed ballan kula galay inuu ka hor tagi doono Masar, sidiibayna noqotay oo in muddo ah markii uu sii joogay ayuu nimankii ganacsatada reer Hargaysa ahaa ka codsaday inay mushaharkiisa iyo wixii kale ee ay ugu dari karaanba ay siiyaan isagoo u sheegay inuu xaggaa iyo Masar ugu cilmi doonanayo,nimankaasina si wanaagsan ayay u ambabixiyeen Sheekha isagoo Masar ku tagay lug siina maray Suudaan, halkaasoo Sheekhii kale oo aan soo gaadhina uu isagu ka hor gaadhay.\nMarkii uu Masar tagay ayuu Machadka Azhar lagu qiimeeyay waxbarashadiisa, waxaana si shakhsiyan ah uga qaaday imtixaankii Sheekhii As-har waagaasi madaxa ka ahaa oo la odhan Sh. Cabdi-Xaliim Maxamuud, oo markii dambe u noqday la taliyihiisii markii uu diyaarinayay shahaadada PhD-ga, Sheekhaasoo sida la sheegay yidhi:- "Soomaaliyey wax kale odhanmaayo e waxaan cilmigiina odhanaya hadalkii Eebbe ee ahaa "Wuxuu siiyaa Xikmada ciddii uu doono"" ,waxaana Sh. Maxamed loo qaatay sanadka ugu dambeeya ee dugsiga sare isagoo sanad kaddibna bilaabay jaamacadda Al-Azhar, kuliyadda Usuusha Diinta qaybta Caqiidada iyo falsafada, qaybtaas oo ka qaatay shahaadada (M.A) Mastrate, isagoo muddo yar kaddibna bilaabay inuu diyaariyo shahaadada Diktorate PhD isagoo intii uu diyaarinayay qoray kitaab la yidhaahdo Iimaanka iyo raadka uu ku leeyahay qofka iyo bulshada, hase yeeshee nasiib darro kitaabkaas iyo kuwo kale oo uu Sheekhu qorayba wali lama daabicin oo daabacaad ayay sugayaan. Intii uu Qaahira joogay Sheekhu wuxuu ahaa guddoomiyaha ardayda Soomaaliyeed ee halkaas wax ku barata.Sheekh Maxamed Macallin Xasan, waxa uu dalka Masar wax ka baranayey markii ay sida adag isugu hayeen dalkaas xarakada Al-Ikhwaanul Muslimiinka iyo dowladdii uu madaxda ka ahaa Jamaal Cabdinaasir.Dabayaaqadii kontomaadkii qarnigii tagay iyo horraanta lixdamaadkii, waxay ahayd waqti ay isku herdiyayaan xarakooyin fara badan oo dhanka saaxada fikirka iyo siyaasadda lahaa oo waddankaasi waagaas ka soo shac baxay, xarakada walaalaha Muslimiinta ayaa aad u soo shaac baxay waagaas, Sheekha waxaa raad ku yeeshay afkaarta raggii hormoodka ka ahaa xarakadaas oo u akhriyey kutubadooda, waxaa ka mid ahaa culumadii uu kutubtooda akhriyay Al-Imaam Shahiid Xasan Al-Banaa, Shahiid Sayid Qudub, Cabdiqaadir Cooda iyo kuwo kalaba oo saaxada xarakada ku jiray. Markii Sayid Qudub la daldaleyey, Sheekhu waxa uu joogay Qaahira, wuxuuna sida uu ku sheegay waraysi uu BBC-da siiyay uu ku sheegay inuu aad iyo aad arrintaas uga xumaaday, aadna uu uga naxay.\nBishii Febreury ee sanadkii 1968kii ayuu dib ugu soo laabtay magaalada Muqdishu, halkaasoo uu isla sanadkaas dhammaadkiisii bishii September ka bilaabay tafsiirka Quraanka Kariimka ah Masaajidka Sheekh Cabdiqaadir, kaddib markii uu arkay baahida ay dadku u qabaan ku baraarujinta diintooda, taasoo uu waday muddo sanad gaadhaysa.Kaddiba markii milaterigii uu hoggaaminayay Janaral Maxamed Siyaad Barre uu la wareegay taladii dalka, isla markaana ay arkeen sida isa soo taraysa ee ku baraaruga Islaamka ee dadku ay u soo badanaysa ayay bilaabeen inay ku cadaadiyaan Sheekha inuu tafsiirka joojiyo, markii uu ka dhego adaygayna waxaa loo magacaabay agaasimaha guud ee wasaaradda arrimaha diinta, markii arrintii waxba iska beddeli waayeen waxaa loo magacaabay safiir,taasoo uu iyadana ku gacan saydhay, waxayna arrintaasi dhalisay inuu ka mid noqdo shaqaalihii ugu horreeyay ee laga eryo shaqada oo berigaasi qoloba wax loo cuskanayay.\nKaddib markii tafsiirkii joojin waayay maadaama uu lahaa dad fara badan oo taageersan, isla markaana ay badatay dadkii dhallinyarada ahaa ee ku soo xidhmayay baraaruga Islaamka ee uu Sheekhu hormoodka ka ahaa ayaa dawladdii milateriga ahayd ay xabsiga dhigtay sanadkii 1976kii ilaa sanadkii 1982kii, waxaanu ku xidhnaa xabsigii xumaha ku caan baxay ee Labaatan Jirow la odhan jiray.Mar ay odoyaal ka tirsan deegaanka Bay iyo Bakool wax ka weydiiyeen xabsigii Labaatan Jirow iyadoo laga furayo halkaas maxkamado Islaami ah, Sheekh Maxamed Macallin waxa uu sheegey, inuu xilligaasi ahaa xilligii ugu adkaa noloshiisa. Waxay odoyaashaasi ugu tageen hoteelkii uu deggenaa, waxaana ay ku yidhaahdeen Sheekhow waxaan ka mid ahayn ardaydaadii Tafsiirka kaa baran jirtay. Xabsigii Labaatan Jirow markii aad ku jirtay xaaladdaada waan la soconnay ee waxaan ku su’aaleynaa sidee ayaad u kala garan jirtay sannadka, maalmaha, usbuuca iyo bishaba?.\nWaxa uu su’aashaasi uga jawaabay Sheekh Maxamed Macallin waxaan ahaa xaafid Qur’aan. Usbuuca waxaan ula socday toddobada jallaad ayaan maalin walba jallaad ka akhrin jiray. Bishana waxaan ula socday maalin walba jus ayaan akhrin jiray. Sannadkana, cilmiga xiddigaha ayaan wax ka aqiinnay, waxaana xiddigaha iyo cadceedaba kala socday dalool yar oo ku yaallay saqafka kore ee qolka aan ku xidhnaa,muddo kaddib daloolkii yaraa ayaa geed ka soo dul baxay oo iga qariyey xiddigaha sidii aan u arki lahaa, taliyaha xabsiga ayaa la ii geyn jiray dhawrkii maalmoodba mar si la iiga wareysto xaaladdeyda. Waxaan u sheegay in meel dalool ah oo ay cadceeddu ka soo gasho ay dhib igu haysay, Ilaahay baa meeshii cadceeddu ka soo galaysay ka soo bixiyey geed oo cadceeddi hadda waan ka reystay.ujeedadaydu waxay ahayd oo aan doonayay si geedka loo gooyo, isla markiiba way gooyeen, waana sidii aan rabay ayuu yidhi Sheekhu.\nMar uu ka hadlayey wixii ugu yaab badnaa ee uu kala kulmay xabsigaas,waxa uu yidhi:- "Waxaa iigu yaab badnaa waxaa caado ii ahayd inaan Salaad walba markaan tukanayo u Eedaamo,askartii baa waxay igu yidhaahdeen:-"Waa inaad joojisaa Eedaanka". Waxaan ku idhi:-"Xabsiyada dalka oo dhan waa laga Eedaamaaye maxaa keligey la iga rabaa".Waxay igu yidhaahdeen:-"Waa amare jooji",arrintaasna waa ka diiday oo ma aanan joojin oo sidii ayaan u watay Eedaankii kaddibna qolkii dhexdiisii ayay igu miigeeyeen, isma lahayn adoo nool ayaad ka baxaysaa. Sidii anigoo u rafaadsan ayaa la iga soo beddelay Labaatan Jirow oo waxaa la i soo beddelay xabsiga dhexe, waxaana la igu xidhay qol cidhiidhi ah oo Shimbiroole la odhan jiray, magacaasna waxaa loogu bixiyey waxaa ka buuxay tukhaan iyo takfi fara badan oo sidii shimbiraha oo kale kugu soo dagaya. In muddo ah markaan ku jiray halkaasna ku rafaadaayay ayay askartii xabsigu go’aansadeen inay wax ii qabtaan oo rafaadka iga yareeyaan. Qolkii ayay iga soo bixiyeen, kaddibna inta ay maydheen oo ay mariyeen ranji kaddibna ay ku xidheen laydh (nal) ayay igu yidhaahdeen:-"Shiikhow naga raalli ahaaw".Waxaana barigii dambe dhici jirtay in dadka la soo xidhaa uu mid walbaa laaluush bixiyo si loogu soo xidho qolkaas.\nKaddib markii la soo daayay ayuu haddana sanadkii 1984kii uu dib u bilaabay tafsiirkii Quraanka, taasoo ay xukuumaddii waagaasi cadaadis ku saartay amarna ku soo rogtay inuu joojiyo, markii uu amarkaas fulin waayayna mar kale ayaa xabsiga la dhigay iyadoo waliba jidh-dil lagu sameeyay waxaana jirtayba sheeko odhanaysay in nin xabsiga lagula soo xidhay loo soo adeejiyay inuu dilo balse Eebbe korree oo nasahnaaye ayaa ka badbaadiyay.\nWaagaasi uu xukunka milateri waddanka ka jiray waxaa nimankii hoggaanka u hayay ku dhawaaqeen inay waddanka ku maamulayaan habka hantiwadaagga cilmiga ku dhisan, taasoo ahayd in dadku wada sinnaado hal meelna laga hago xattaa raashinka loo qaybiyo, mabda'aasi oo dadka farayay in qoysku dhinac kasta ka siman yahay, waxyaalihii ugu yaabka badnaa ee xukunkaasi soo rogay waxaa ka mid ahaa in ay rag iyo dumarku ka siman yihiin dhinac kasta xattaa dhaxalka bay yidhaahdeen way ka siman yihiin oo wiilka iyo gabadhu isku in bay dhaxalka ka qaadanayaan. Arrintaasi waxay keentay inay culimadii Soomaaliyeed ka dhiidhido, waxayna ku mutaysteen dhiidhigoodii in toban wadaad dhagta dhiigga loo daro maydkoodiina laba gudbo. Haddaba maadaama uu Sheekhu ku jiray wadaada hormoodka u ahaa bulshada Soomaaliyeed wuxuu iiga sheekeeyay mar aan waydiiyay sababta isaga culimadaas ka reebtay, waxaa uu yidhi:-" Maalin Jimce ah ayay ahayd, aniga oo isku diyaarinaya in Salaadda Jimce u xamaan qaato ayaa waxaa ii yimid sarkaal sare oo ka mid ah saraakiishii nabad sugidda ee dawladdii milateriga ahayd isagoo igu odhanaya maanta ma bixi kartid hawl baa naga kaa soo gashaye, kolba markaan u hollado inaan kaco fadhiiso ayuu igu yidhaahdaa, anigu ma ogi dhacdadii ka dhacaysay Masaajidada Muqdisho, mar uu is yidhi sarkaalkii arrintii qabqabashada wadaadadu way dhammaatay ayuu igu yidhi waan iska tagayaaye nabadgalyo , markii aan waydiiyay sababta uu Salaaddii ii seejiyayna wuxuu si cad iigu yidhi, wadaadaa wax wada, in la xidhxidho oo waliba la laayo ayaa la doonayaa, markaa waan ogahayoo adna kaw baad ka noqon, markaa si aanay seefta kacaanku kuu qaadin, maadaama aan ku jecelahay ayaan maanta kaaga hor joogsaday inaad Masaajid tagto, waxaan ku idhi buu sheekhu yidhi:-" Allahaylehe khayr iimaadan wadine Janno uun baad iga hor joogsatay"".\nKaddib markii ay dhacday xukuumaddii milateriga ahayd, isla markaana ay magaalada Muqdishu ka bilaabmeen dagaalada sokeeye Sheekhu kama bixin magaalada iyo dalkaba e wuxuu bilaabay inuu tafsiirka ka bilaabo Masaajidka wayn ee Isbahaysiga, isagoo dhinaca kalana ka waday guubaabo iyo ururin dadka walaalaha ah ee fidnada la dhex dhigay, waxa uu bilaabay inuu ka qayb qaato dhexdhexaadinta iyo heshiisiinta dadka walaalaha ah, waxaa ka mid ahaa dadkii lugta wayn ku lahaa sidii maxkamadaha Islaamiga ah looga hirgalin lahaa meelo badan oo Soomaaliya ka mid ah. Wuxuu socdaalo ku kala bixiyay meelo daafaha adduunka ku kala yaalla, wadamada Khaliijka ha u badnaadeene, iyo wadamada Yurub oo aan anigu shakhsiyan ugula kulmay badhtamihii sagaashanaadkii mar muddo dhawr bilood ah uu joogay waddanka Finland oo uu walaalaha Muslimiinta ee ku nool waddankaasi, siiba Soomaalida oo tafaraaruq ku kala dhex jiray uu isku taxalujiyay inuu meel iskugu keeno, isagoo sidoo kale casharo faa'iiso leh ka bixin jiray Masaajidka Raabidada Islaamka ee Fainland oo ah Masaajidkii ugu horreeyey ee laga furo waddankaasi marka laga reebo Masaajid ay dadka Tataarka ahi ka furteen Helsinki badhtamihii qarnigii tagay.\nIlaahay naxariistii Janno ha siiyee waxaa Sheekha lagu tilmaami karaa inuu ka mid ahaa tiirarkii muhiimka ahaa ee baraarugga Islaamka ee Soomaaliya, taasoo uu qayb libaax ka qaatay baraarujinta umadda siiba dhallinyarada oo markii dambe u noqday Diinta gargaarayaal sooma jeestayaal ah.Muddo ayuu xanuun uu u jiifay loo keenay xagga waddanka Sucuudiga hase yeeshee waxaa markii dambe looga soo qaaday xagga Talyaaniga oo uu aakhirkii ku geeriyooday, waxaana maydkiisii loo qaaday xagga magaalada Muqdishu oo lagu aasay, aaskiisiina waxaa ka soo qayb galay dad fara badan oo ka mid ahaa dadkii uu wax soo baray amaba baraarugooda diimeed uu sabab u ahaa. Ilaahay ha u naxariistee wuxuu ifka kaga tagay wiil, saddex gabdhood iyo hooyadood. Ilaahay naxariistii Janno ha ka waraabiyo....Aamiin....Aamiin...Aamiin.\nJoined: Thu Sep 10, 2009 10:00 am\nRe: Taariikh nololeedkii Sh. Maxamed Macalin\nPostby MasterLoo » Thu Sep 10, 2009 11:01 am\n3G and 4G: what's the difference?\nPostby MasterLoo » Thu Sep 10, 2009 11:02 am\nTaariikh Nololeedkii Marxuum Xil Maxamed Cumar Jabaabul?\nby XidigtaJSL » Wed Aug 29, 2007 4:07 pm » in General - General Discussions\nTaariikh Nololeedkii Abwaan Dhoodaan\nby Faranacab » Sun May 20, 2012 5:59 am » in Ogaden - General Discussions\nTaariikh Nololeedkii Yusuf Dirir:1935-2015\nby Amirsade » Sun May 24, 2015 3:54 pm » in Politics - General Discussions\nSun May 24, 2015 9:31 pm\nTaariikh Nololeedkii Marxuum Muj Abwaankii Weynaa ee Muxumed\nby Siciid85 » Wed Sep 08, 2010 7:42 pm » in Politics - Somaliland\nTaariikh nololeedkii Marxuum Ashkir Abdi Faarax (Jiijiile)\nby Mustafee101 » Mon Feb 06, 2012 5:55 pm » in Provinces - Gedo\nTaariikh nololeedkii taliyihii hore ciidanka booliska pland\nby FBISOMALIA » Tue Jul 12, 2011 1:22 pm » in Politics - Puntland\nAUN Maxamed Aadan Guuleed ( Caano Geel ) Taariikh\nby 1moonlight » Mon Mar 16, 2015 1:57 pm » in General - General Discussions\nMacalin Maxamed” Wasiirka Gaashandhiga wa fulay "\nby EEGA9 » Sat Jun 08, 2013 11:12 pm » in Politics - General Discussions\nreturn of Maxamed Dheere, Maxamed Qanyare and Cabdi Waal\nby Hiiraan boy » Thu Feb 22, 2007 3:40 am » in General - General Discussions\nMAXAMED ID DHIMBIL OO JAWAAB KA BIXIYEY HADALADI SUL MAXAMED\nby Adan_1 » Sun Apr 19, 2009 7:38 am » in Politics - Somaliland\nSun Apr 19, 2009 7:38 am\nReturn to “Provinces - Baay”


Ogaden News Agency (ONA) – Ciidan Ka Baxsaday Cadawga & Gaadhi Ku Gadoomay Birqod oo Khasaare Ka Dhashay.\nWararka naga soogaadhaya Dagmada Birqod ee Gobolka Jarar ayaa sheegaya burbur soo gaadhay ciidanka wayaanaha ee kusugnaa deegaankaas. Warkan oon xaqiiqadiisa kahellay Xarunta Dhexe ee JWXO ayaa uqoraa sidan:-\nWaxaa markay taariikhdu ahayd 18/10/2015 meesha lagu layidhaahdo Baka oo dagmada Birqod ee Gobolka Jarar katirsan waxaa kugadoomay 1 baabuur ooy wateen ciidanka gumaysiga ee ku sugan wadanka Ogadenia waxaana goobta ku halaagsamay ciidan aad ubadan oo kamid ah ciidanka gumaysiga ee baabuurku laga doomay.\nDhinaca kale 19/10/2015 Dagmada Birqod ee Gobolka Jarar waxaa ka goostay 3 askari oo kamid ah ciidanka Hawaarinta ee dhidid dhowrka u ah ciidanka wayaanaha lamana garanayo meel ay jaan iyo cidhib dhigeen iyaga iyo qalabkii ay wateen ba.


DAGAAL QABOW: Maraykanka oo ku dhawaaqay inuu Shiinaha u samaysanayo maraakiib & gujisyo iyagu is wada + Sawirro | Hadalsame Media\nHome Arrimaha Caalamka DAGAAL QABOW: Maraykanka oo ku dhawaaqay inuu Shiinaha u samaysanayo maraakiib &...\n(Washington, DC) 18 Sebt 2020 – Wasiirka Gaashaandhigga Maraykanka, Mark Esper, ayaa ku dhawaaqay qorshe ay ku ballaarinayaan Ciidamada Badda iyadoo loo samaynayo maraakiib, gujisyo iyo dayuurado fara badan oo iyagu is wada si ay u wajahaaan wax ay ku sheegeen halista isa soo tareeysa ee Shiinaha.\nMadaxa Pentagon ayaa sheegay inay wadaan qorshe loogu magac daray ‘Future Forward’ kaasoo maraakiibta dagaal Ciidamada Badda lagu gaarsiinayo 355 oo markab, halka ay haatan ka yihiin 293 markab. Mana aha maraakiibta guud ee waa kuwa Badda ee loo yaqaanno US Navy oo qura iyadoo ay jiraan qaybo kale oo isla badda ah.\nQorshahan, oo u baahan in tobannaan bilyan oo doollar lagu kordhiyo miisaaniyadda US Navy inta u dhexeeysa hadda ilaa 2045-ka, ayay Maraykanku ku doonayaan inay ku haystaan gacanta sare ee ay dhanka badda uga leeyihiin Shiinaha – oo ay u arkaan halis istraatiji ah – tiro iyo tayaba.\n”Raxanta badda ee mustaqbalku waxay noqon doontaa mid isu miisaaman oo awood u leh inay ka dagaallamaan cir, badda iyo gunteeda,’ ayuu yiri Esper oo ka hadlay xarunta Rand Corp. oo ku taalla California.\nPrevious articleMidowga Yurub oo doonaya inay cunaqabatayn saaraan Sucuudiga & Imaaraadka\nNext article“Halla garab istaago!” – Khayrre oo soo dhoweeyey RW bedeley